Mentega Terbang: Kebebasan Berkarya Bukan Lesen Persenda Agama

Kata-kata keramat yang pernah diungkapkan oleh seorang Haji Abdul Malik bin Karim Amrullah yang lebih dikenali dengan Buya Hamka perlulah disematkan dalam diri kita sebagai seorang muslim.

“Jika kamu diam tatkala agamamu dihina, tukar sahaja bajumu dengan kain kafan.”

Sedarkah kita, bahawa rasa cemburu (ghairah) dalam konteks beragama adalah konsekuensi daripada iman itu sendiri? Orang yang beriman akan berasa tersinggung jika agamanya dihina, bahkan agamanya itu akan diutamakan daripada keselamatan dirinya sendiri.

Perkara 3, Perlembagaan Persekutuan menyatakan bahawa “Agama Islam ialah agama bagi Persekutuan; tetapi agama-agama lain boleh diamalkan dengan aman dan damai di mana-mana bahagian Persekutuan.”

Manakala, Perkara 11 mengenai kebebasan agama pula menyatakan “Tiap-tiap orang adalah berhak menganuti dan mengamalkan agamanya dan tertakluk kepada Fasal (4), mengembangkan agamanya.”

Ini bermakna, walaupun Malaysia telah mengisytiharkan Islam sebagai agama rasmi, penduduk Malaysia yang terdiri daripada pelbagai keturunan dan kepercayaan, bebas mengamalkan kepercayaan masing-masing. Kebebasan ini membentuk perpaduan yang kukuh antara kaum dan ini telah dibuktikan dengan keamanan yang dikecapi oleh rakyat Malaysia selama ini.

Sewajarnya, siapa pun tidak akan berdiam diri jika agamanya dihina (blasphemy) apalagi diperlekehkan walaupun dengan apa cara sekali pun.

Tidak selayaknya, jika seorang Islam membiarkan agamanya dipersenda atau dipermainkan,apatah lagi jika setiap sesuatu yang disampaikan atau diketengahkan, sama ada menerusi media cetak atau elektronik, menyentuh sensitiviti sesuatu agama, bangsa, kaum, mahupun masyarakat.

Begitu juga, mengkritik sesuatu bukanlah boleh hanya berdasarkan emosi tetapi perlu kepada ilmu dan kefahaman yang benar agar ia benar-benar menepati maksud al-tawasi bi al-haqqi (berpesan-pesan kepada kebenaran) dan al-tawasi bi al-sabr (berpesan-pesan kepada kesabaran).

Terdahulu, filem berdurasi sejam 45 minit, Mentega Terbang menjadi bualan hangat kerana mengandungi babak seorang bapa yang berfikiran terbuka apabila tidak menghalang anak memilih agama, yang mana perbuatan itu bertentangan dengan agama Islam.

“Filem ini secara keseluruhannya didapati mempunyai ciri ‘blashphemy’ yang dalam konteks Islam bermaksud mempersenda, meremeh, merendahkan dan menghina Allah SWT, Rasul, al-Quran dan hadis,” kata penulis skrip terkenal, Haji Zabidi Mohamed ketika mengulas tentang filem tersebut.

Beliau berkata, tidak perlu subteks (untuk faham), menerusi dialog-dialognya saja sudah secara terang-terangan ada elemen ‘blashphemy’ itu.

“Antaranya si ayah memberi izin kepada anak boleh memilih untuk menganut agama lain.”

Zabidi yang juga bekas majistret dan peguam turut dikenali sebagai penulis buku seperti Arqam – Tersungkur Di Pintu Syurga, Maunah – Kebenaran Yang Sebenar dan Catatan Penglipur Lara Sang Majistret selain aktif sebagai penulis skrip, dalam kenyataan menerusi Facebook, turut mengajak mana-mana peguam yang sanggup membantunya dalam menjaga kesucian agama Islam.

“Demi menjaga akidah umat Islam di Malaysia, saya akan lawan,” tegas Zabidi selepas menerima notis tuntutan daripada penerbit, pengarah dan penulis skrip filem kontroversi, Mentega Terbang yang menuntutnya untuk memadam kenyataan di Facebook yang mengaitkan filem itu sebagai mempermainkan dan mempersenda agama Islam serta membuat permohonan maaf secara terbuka.

Berikutan isu itu juga, mantan Menteri di Jabatan Perdana Menteri (Hal Ehwal Agama) Datuk Dr Zulkifli Mohamad al-Bakri menerusi Maktabah al-Bakri, Ulasan Tentang Filem Kontroversi “Mentega Terbang,” beliau berkata, filem itu adalah satu karya yang menzahirkan kegagalan sistem rumah tangga Muslim yang baik dari sudut tarbiah anak, pengajaran tanpa ilmu yang lebih menonjolkan logik dan akal.

“Begitu juga dengan beban kesalahan diletakkan kepada watak Muslim berbanding agama-agama lain. Ia juga menampilkan watak penganut Kristian yang kelihatan baik tetapi tidak menghormati ajaran Islam, begitu juga seorang Hindu yang terang-terang melanggar ajaran agamanya.”

Mantan Mufti Wilayah Persekutuan yang ketujuh itu berkata, masalah dalam isu pluralisme agama, kebenaran mutlak, dan kelahiran semula yang menjadi tema utama filem ini dan mempunyai kelompongannya, baik dari sudut falsafah mahupun agama.

“Ini sebagai memenuhi keperluan masyarakat semasa yang saya lihat, memerlukan penjelasan di sebalik larangan dan pernyataan umum semata-mata. Sesungguhnya, sekadar berasaskan niat yang baik tidaklah mencukupi jika sekiranya filem menyimpang daripada asas kebenaran terutamanya yang membabitkan akidah dan syariat,” tegasnya yang juga Pengerusi Lembaga Pengarah Universiti (LPU) Universiti Sains Islam Malaysia (USIM).

Dalam pada itu, beliau turut memuji usaha Haji Zabidi selaku anak seni yang mula-mula mengangkat isu ini untuk perhatian umum, diikuti oleh Persatuan Seniman Malaysia (SENIMAN) yang dipimpin saudara Rozaidi Abdul Jamil.

“Pada saya, seni yang bermaruah adalah seni yang memelihara tradisi, agama, budaya dan sensitiviti setempat,” jelasnya.

Realitinya, umat Islam bukanlah umat yang lemah, yang hanya mampu berdiam ketika teraniaya tidak berdaya tanpa boleh melakukan apa-apa. Umat Islam adalah umat yang tahu waktu bila harus diam dan ketika bila seharusnya marah.

Barangkali umat Islam boleh diam dan menahan amarah ketika secara peribadi dihina, tetapi seorang Islam tidak akan pernah berdiam apabila Allah SWT, Rasul SAW dan agama Islam ini dihina.

Maka, tidak seharusnya pihak-pihak tertentu memulakan atau mencetuskan bibit-bibit ketidakamanan dalam kalangan masyarakat menerusi apa cara sekalipun.

Sebagaimana Presiden Persatuan Penerbit Filem Malaysia (PFM), Pansha berkata, penerbit filem tempatan perlu lebih sensitif dalam berkarya apatah lagi menyentuh isu agama, bangsa dan budaya termasuk secara halus yang cuba diketengahkan dalam filem Mentega Terbang.

“Walaupun disiarkan di platform penstriman dan kandungan filem Mentega Terbang di luar kawalan Lembaga Penapis Filem (LPF) atau izin tayang daripada FINAS, SKMM masih boleh mengawal filem sensitif seperti itu dengan pelbagai cara,” katanya dalam satu kenyataan.

Terdahulu, persatuan tersebut mahu Suruhanjaya Komunikasi dan Multimedia Malaysia (SKMM) serta Perbadanan Kemajuan Filem Nasional Malaysia (FINAS) mengambil tindakan ke atas penerbit filem Mentega Terbang yang didakwa menghasilkan kandungan menyentuh sensitiviti agama.

“Sebagai rakyat Malaysia yang cintakan keamanan antara agama dan kaum, lebih baik elak menghasilkan karya menghina mana-mana agama,” kata Presiden PTVM, Datuk Jurey Latiff Rosli.

Tegasnya lagi, karya yang dihasilkan perlulah menepati setiap garis panduan ditetapkan bagi mengekang tercetus perselisihan antara rakyat Malaysia.

“Isu filem Mentega Terbang perlu ditangani dengan baik oleh kerajaan agar tiada filem seumpama ini diterbitkan hingga boleh menyebabkan kegusaran umat Islam di Malaysia.”

Menurutnya, kreativiti bukan lesen besar kepada penggiat seni menghasilkan kandungan sensitif sehingga mengabaikan keharmonian agama dan kaum.

“Kita perlu mencari jalan membina industri lebih baik dan memberi kesedaran kepada semua pihak. Ia bagi memastikan keharmonian agama dan kaum terjamin tanpa menidakkan hak berkarya serta bersuara,” katanya.

Justeru, kita sebagai rakyat yang hidup dengan pelbagai kaum dan agama, perlulah saling menyedari bahawa setiap agama tidak membenarkan memperlekeh atau menghina agama orang lain, dengan apa cara sekalipun.

Sebagaimana ulasan yang dibuat oleh mantan mufti tersebut, seharusnya peranan FINAS dan JAKIM wajib diperkukuhkan serta usahasama perlu dilihat dari aspek yang lebih luas.

Begitu juga, tidak mustahil prasyarat untuk mengambil kira pandangan JAKIM dalam penghasilan filem atau drama menjadi satu akta yang boleh diwujudkan pada masa akan datang.

Selain itu, penerbitan Garis Panduan Penapisan Kandungan Bahan-bahan Penyiaran Berunsur Islam oleh JAKIM boleh diangkat sebagai rujukan yang mempunyai impak perundangan.

Tidak terkecuali, peranan bahagian penapisan filem dan drama turut diperluaskan ke filem dan drama yang dimuat naik ke penstriman video dalam talian.

Tentunya kita sebagai umat Islam seharusnya mempertingkatkan ilmu pengetahuan tentang Islam dengan cara yang benar daripada orang yang benar ilmu agamanya, agar akidah umat Islam semakin kuat dan tidak mudah terjebak dengan anasir-anasir yang tidak selayaknya.

Hakikatnya, Allah SWT telah berfirman dalam Surah al-An’am ayat 70:

Tinggalkanlah orang-orang yang menjadikan agamanya sebagai permainan dan senda gurau, dan mereka telah tertipu oleh kehidupan dunia. Ingatkanlah (mereka) dengan al-Quran agar setiap orang tidak terjerumus (ke dalam neraka), kerana perbuatannya sendiri. Tidak ada baginya pelindung dan pemberi syafaat (pertolongan) selain Allah. Dan jika dia hendak menebus dengan segala macam tebusan apa pun, nescaya tidak akan diterima. Mereka itulah orang-orang yang dijerumus (ke dalam neraka), kerana perbuatan mereka sendiri. Mereka mendapat minuman daripada air yang mendidih dan azab yang pedih kerana kekafiran mereka dahulu.

Umat Islam juga dilarang untuk menghina agama orang lain. Buktinya, Allah SWT lakarkan dalam Surah al-An’am ayat 108:

Dan janganlah kamu memaki sembahan yang mereka sembah selain Allah, kerana mereka nanti akan memaki Allah dengan melampaui batas tanpa dasar pengetahuan. Demikianlah, Kami jadikan setiap umat menganggap baik pekerjaan mereka. Kemudian kepada Tuhan tempat kembali mereka, lalu Dia akan memberitahukan kepada mereka apa yang telah mereka kerjakan.

Oleh yang demikian, setiap kita berperanan memelihara agama Islam dengan sebaiknya. Apatah lagi, Islam juga tidak membenarkan seseorang yang beragama Islam itu mempersenda atau mempermainkan agama yang lain.

Atriza Umar
Pegawai Jabatan Komunikasi dan Media
Pertubuhan IKRAM Malaysia

Penafian: Tulisan ini adalah pandangan peribadi penulis dan tidak semestinya mencerminkan pendirian IKRAM.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Doula: Nyawa ibu, bayi terlalu berharga dipertaruhkan

“Kita perlu mendesak agar komuniti doula di Malaysia menyusun gerak kerja mereka melalui satu organisasi rasmi yang khas untuk memayungi dan bertindak sebagai pemantau,” ujar beliau dalam status facebooknya.

Beliau turut menyarankan agar komuniti itu mewujudkan kerjasama strategik dengan Kementerian Kesihatan Malaysia (KKM) sebagaimana amalan di beberapa negara maju.

Dr Harlina yang juga Profesor Jabatan Pendidikan Perubatan UKM memberikan pandangan beliau selepas menonton sesi perbincangan hangat segmen Analisis di TV Alhijrah yang menyentuh isu doula di Malaysia baru-baru ini.

Seterusnya beliau menyarakan rakyat Malaysia agar meningkatkan tahap pengetahuan dan informasi tepat mengenai proses kehamilan dan kelahiran khususnya kepada pasangan bakal ibu dan bapa muda yang masih tiada pengalaman agar mereka mendapat nasihat dan bimbingan yg betul dalam membuat keputusan penting berkaitan kehamilan dan kelahiran.

“(Juga perlu) mengenal pasti elemen perkhidmatan kesihatan di Malaysia yang perlu ditambah baik sebagai contohnya; kemahiran berkomunikasi antara pengamal perubatan dengan pesakit, kelengkapan fasiliti dan kakitangan yang mencukupi, sistem maklum balas yang efektif – demi meningkatkan tahap kebolehpercayaan masyarakat kepada rawatan yang diberikan di klinik dan hospital.”

Tambahnya lagi, segalanya itu agar para pesakit dan keluarga mereka tidak ‘lari’ atau ‘hilang’ dari radar perkhidmatan kesihatan Malaysia.

“Gunakanlah kebijaksanaan akal anugerah Ilahi untuk kita semua membuat keputusan terbaik untuk diri sendiri dan ahli keluarga,” tegas Dr Harlina.

Sebelumnya beliau berpandangan perbincangan tersebut sebenarnya, tidak sepatutnya berlangsung in the first place.

“Ibarat sudah terang lagikan bersuluh, sememangnya doula adalah peneman ibu di waktu kehamilan atau saat genting dan cemas melahirkan bayinya. Itu adalah pengertian piawai ‘doula’ yang sudah termaktub dan sedia terpakai.”

Malangnya, kata Dr Harlina, di Malaysia, terdapat segelintir yang menggelar diri mereka doula, bertindak di luar batasan dan sempadan, sehingga seolah-olah mengambil alih peranan doktor dan jururawat bidan terlatih, dan membahayakan nyawa ibu dan bayi.

“Apatah lagi sekiranya ibu hamil tersebut daripada kategori berisiko tinggi – kehamilan sulung, pernah bersalin melalui Caesarean, anak songsang, ada masalah obesiti, hipertensi, diabetes, pernah lekat uri dan tumpah darah dalam kelahiran sebelum ini,” jelasnya.

Menurutnya, satu kes kematian ibu dan/atau bayi yang sepatutnya boleh dielakkan melalui intervensi perubatan yang segera dan cekap, sudah cukup untuk dijadikan iktibar bagi semua.

“Betapa berharganya nyawa seorang ibu dan bayi untuk dipertaruhkan sebegitu, dengan sia-sia sahaja.”

Punca sebenar kematian ibu dan bayi dalam kalangan mereka yang terpengaruh dengan kelompok ‘doula ekstrem’ adalah kejahilan, kedegilan dan terlebih yakin dengan diri sendiri (over confidence, self-righteousness).

“Sampai bila dan berapa ramai lagi nyawa yang harus melayang sebelum kita dapat mengakui keterbatasan dan kekerdilan kita sebagai manusia biasa?” soal beliau yang perlukan rakyat Malaysia memikirkan solusinya.

Beliau turut berkongsi, ‘When a mother dies, the whole family dies with her’ (Saat bila seorang ibu meninggal dunia, seluruh keluarga turut mati bersamanya), masih terngiang-ngiang di telinganya peringatan yang diucapkan mendiang Prof Dr Donald Gebbie, profesor Obstetrik dan Ginekologi  berbangsa Scotland yang pernah mengajarnya di Hospital Bersalin Kuala Lumpur hampir 30 tahun yang lalu.

“Begitu sekali pentingnya peranan seorang ibu sebagai tonggak dan pasak keluarganya.”

Tambahnya, kehamilan dan melahirkan bayi adalah satu proses fisiologikal menakjubkan yang dilalui oleh wanita di seluruh dunia saban hari.

“Secara amnya, untuk membolehkan seseorang wanita itu hamil, ia mestilah berada pada tahap kesihatan yang baik dan sejahtera terlebih dahulu. Kesihatan ibu mesti terus dipelihara dan dijaga sehingga saat melahirkan.”

Selepas itu, sambungnya, si ibu harus dipastikan terus sihat dan kuat untuk segera pulih dan menjaga bayi kecilnya.

“Setiap bakal ibu dan ayah sudah tentu mahukan pengalaman yang indah semasa melalui tempoh kehamilan dan saat melahirkan.”

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


31 NGO bantah usaha cabar larangan merokok

“Dalam permohonan itu, mereka telah mempertikaikan larangan merokok yang diwartakan kerana mendakwa ia bertentangan dengan Perlembagaan Malaysia,” kata mereka dalam satu kenyataan media yang dikeluarkan semalam.

Menurut dakwaan kumpulan tersebut, aktiviti merokok bukanlah satu perbuatan jenayah dan larangan ini telah menyekat hak kebebasan diri individu dan Kementerian Kesihatan Malaysia (KKM) telah mendiskriminasi golongan perokok daripada mengunjungi restoran dan tempat makan.

Mereka berkata, sebagai badan profesional perubatan dan kesihatan, isu yang dibawa oleh sekumpulan perokok ini amat tidak berasas.

“Isu hak kebebasan diri sekumpulan perokok tujuh orang ini tidak patut mengatasi hak kebebasan diri untuk menghirup udara yang sihat oleh kumpulan majoriti bukan perokok (77%) yang rata-ratanya terdiri daripada golongan wanita, kanak-kanak dan warga emas.”

Pada masa yang sama, undang-undang perlu diadakan bagi mewujudkan situasi agar membezakan kelakuan yang mendatangkan risiko kepada orang sekelliling.

“Badan-badan Profesional Perubatan dan Kesihatan sekali lagi membantah perkara ini kerana perdebatan isu penguatkuasaan larangan merokok bukan sahaja akan memberikan kesan larangan di premis-premis makan, malahan di kesemua 23 kawasan yang telah diwartakan sejak 15 tahun yang lepas di bawah Peraturan-Peraturan Kawalan Hasil Tembakau 2004,” tegas mereka.

Dalam pada itu, pewartaan larangan merokok di tempat-tempat awam yang dilaksanakan oleh kerajaan selama ini adalah bertujuan melindungi orang awam daripada bahaya asap rokok sekunder terutamanya kepada golongan wanita dan kanak-kanak.

“Kami ingin mengucapkan tahniah kepada kerajaan terutamanya pihak KKM yang telah berjaya mewartakan undang-undang ini pada 1 Januari yang lepas setelah empat tahun tertangguh sejak ia mula dicadangkan pada tahun 2015.”

Jelas mereka lagi, keluhan masyarakat selama ini telah didengari dan rata-rata rakyat berpuas hati kerana bebas untuk menghirup udara yang segar tanpa asap rokok di tempat-tempat awam terutama tempat makan.

Walau bagaimanpun, mereka tetap menghormati keputusan mahkamah dalam memberikan kebenaran untuk meneruskan hak pemohon ini sebagaimana yang termaktub di bawah perlembagaan negara.

Antara persatuan yang bersama menyatakan bantahan terhadap usaha ke arah semakan kehakiman ke atas pewartaan larangan merokok ialah Persatuan Pakar Perubatan Kesihatan Awam Malaysia, Persatuan Kesihatan IKRAM Malaysia (IKRAM Health), Medical Mythbusters Malaysia (M3), Medical Tweet Malaysia (MedTweet), Family Medicine Specialists Association of Malaysia (FMSA), Ikatan Pengamal Perubatan & Kesihatan Muslim Malaysia (I-Medik) serta 25 persatuan lain.


Kenyataan media Aqsa Syarif mengutuk pencerobohan ke atas Masjid al-Aqsa

Di  Baitul Maqdis, polis Israel telah membenarkan tidak kurang dari 60  penceroboh memasuki pagar Maghriba dan menceroboh perkarangan Masjid  al-Aqsa. Tindakan biadab ini dilindungi sepenuhnya oleh polis Israel  yang mengancam umat Islam yang berada di sekitar masjid supaya tidak  melaungkan bantahan kepada penceroboh-penceroboh tersebut. Bahkan mereka  telah menahan seorang rakyat Palestin yang sedang beribadat di masjid  al-Aqsa. Perbuatan biadab ini dilakukan bersempena dengan hari keagamaan  Yahudi Shavoat.

Perbuatan ini dilakukan tepat pada  ulangtahun Masjid al-Aqsa ditawan oleh penceroboh Israel pada tahun 1967  di hari yang sama. Sudah pastinya tindakan ini dirancang supaya  bertepatan dengan kemenangan mereka merampas Masjid al-Aqsa dalam perang  enam hari 44 tahun yang lalu. Tidak syak lagi insiden ini dirancang  sebagai satu provokasi kepada rakyat Palestin dan umat Islam amnya yang  memperingati tragedi Naksah di mana ketika itulah Masjid al-Aqsa ditawan  sehingga hari ini.

Kejadian yang kedua melibatkan sebuah  masjid di perkampungan al-Mughayer di Ramallah, Tebing Barat. Dalam  insiden ini masjid tersebut telah diceroboh masuk sebelum waktu subuh.  Penduduk setempat menyedari kejadian ini apabila mendapati kepulan asap  yang terbit dari masjid.  Terdapat cubaan untuk membakar masjid tetapi  gagal. Penceroboh tersebut juga menconteng dinding masjid dengan tulisan  Hebrew.

Kejadian ini didakwa berlaku sempena perayaan  agama Yahudi. Namun Israel mendakwa ia dilakukan oleh seorang pendatang  haram Yahudi yang tidak puas hati dengan tindakan pihak berkuasa Israel  memindahkan penempatan haram Israel. Dalam cubaan kepura-puraan yang  jelas, pihak penjajah Israel telah mengecam serangan tersebut.

Amat  sukar bagi dunia untuk tidak mengaitkan kejadian ini dengan  pencerobohan yang berlaku di Masjid al-Aqsa pada tarikh yang sama dan  berlaku serentak pula dengan ulangtahun penawanan masjid oleh Zionis  Israel. Semuanya adalah perbuatan yang dirancang oleh rejim zionis  dengan tujuan untuk terus melakukan provokasi-provokasi terancang ke  atas rakyat Palestin.

Ini akan memberi mereka ruang yang  lebih luas untuk bertindak secara biadab kepada rakyat Palestin yang  sedang menggerakkan usaha-usaha penyatuan. Kebangkitan penduduk Arab  termasuklah pelarian Palestin di sempadan negara haram Israel seperti di  Syria dan Lubnan juga amat meresahkan rejim Zionis yang merasa amat  perlu untuk menguatkan pendudukan mereka di Tebing Barat dan Baitul  Maqdis.

Sebenarnya sudah menjadi dasar negara haram Israel  untuk memadamkan wajah-wajah Islam di bumi Palestin. Menurut Adnan  Ibrahim Hassan as-Subah di dalam laporan beliau Role of Palestinian Civil Society in the Protection of Holy Sites in Palestine, terdapat  19 masjid yang telah ditukar menjadi kandang ternakan, kelab malam,  bangunan pejabat dan tempat berkumpul dan berpesta, 13 telah diubah  menjadi synagogue, 50 buah termasuk maqam para sahabat (termasuk Abu  Hurairah RA) dan orang soleh ditukar menjadi tempat-tempat suci Yahudi  atau terbiar.

Bahkan 5 tanah perkuburan dijadikan tempat  letak kereta, taman permainan dan tempat pelupusan sampah. Di antara  masjid-masjid yang dimusnahkan ada yang berusia lebih dari 1000 tahun  seperti masjid Asqalan, Yabna dan Ashdod. Pada tahun 1950 dari 160 buah  masjid di wilayah Palestin yang ditawan Israel pada tahun 1948, kurang  dari 40 buah sahaja yang masih berdiri.

Aqsa Syarif amat  prihatin dengan apa yang berlaku terhadap Masjid al-Aqsa dan semua  tempat-tempat ibadat samada masjid atau gereja yang dimusnahkan oleh  rejim biadab tidak beragama Zionis Yahudi. Aqsa Syarif akan terus  mengajak rakyat Malaysia dan umat Islam supaya terus membantu rakyat  Palestin mempertahankan hak mereka dan tempat-tempat ibadat dari  diceroboh oleh syaitan Zionis yang bertopeng manusia.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Berpada menyayangi, bersederhana membenci

Lumrah sebagai seorang manusia yang penuh dengan kelemahan dan kekhilafan, ada perkara yang kita benci dan ada perkara yang kita sayang.

Malah, manusia yang diciptakan dengan sebaik-baik ciptaan ini mengandungi beribu perasaan dalam diri sendiri. Satu roh menanggung dan menyimpan beribu perasaan yang menjadi fitrah bagi kita semua.

Bezanya manusia dengan makhluk yang lain adalah anugerah akal yang tidak ternilai harganya. Ini berdasarkan firman Allah SWT dalam Surah al-Tin ayat 4 yang bermaksud:

“Sesungguhnya benar Kami ciptakan manusia dengan bentuk yang sebaik-baiknya.”

Dengan sebaik-baik bentuk penciptaan ini, manusia mampu menzahirkan rasa kasih sayang, benci, marah dan sebagainya dengan lebih sempurna.

Jika kita sedang berkasih sayang, apa sahaja yang buruk dan negatif mampu merubah menjadi cantik dan positif.

Sebaliknya, jika kita membenci sesuatu perkara, apa sahaja yang baik dan positif mampu berubah menjadi buruk dan tidak elok. Demikianlah manusia dengan berbagai-bagai warna-warni perasaan.

Sifat marah, sayang, benci dan lain-lainnya bukanlah suatu kelemahan bagi seseorang manusia, sebaliknya suatu kehormatan untuk kita mengekspresikan rasa dan pandangan kita terhadap sesuatu perkara.

Islam tidak pernah melarang fitrah kita yang dicipta dengan sikap kasih, sayang, benci, marah dan lain-lain. Bahkan, Islam telah mengajar kita untuk bersikap benci, sayang dan marah hanya kerana Allah SWT.

Kita membenci sesuatu perkara kerana Allah dan kita kasih dan sayang sesuatu perkara juga kerana Allah. Dalam sebuah hadis riwayat Bukhari dan Muslim, sabda Nabi SAW yang bermaksud:

“Ada tiga perkara sesiapa sahaja yang memilikinya nescaya ia akan merasakan manisnya iman: (1) Allah dan Rasul-Nya menjadi yang paling ia cintai daripada kedua-duanya, (2) Mencintai seseorang kerana Allah semata, (3) Benci kembali kepada kekufuran sebagaimana dia benci dilemparkan ke dalam api.”

Dalam sebuah hadis yang lain, diriwayatkan oleh Imam Ahmad, sabda baginda Nabi SAW yang bermaksud:

“Sesungguhnya ikatan keimanan yang paling kuat adalah engkau mencintai kerana Allah dan engkau membenci juga kerana Allah.”

Berdasarkan dua hadis tersebut, dapat kita fahami bahawa Islam tidak melarang kita daripada menzahirkan rasa sayang dan benci kerana ianya adalah fitrah dan lumrah bagi setiap diri manusia.

Cumanya, Islam menuntut agar kita meletakkan kasih sayang dan benci kita adalah kerana Allah SWT. Kita mesti meletakkan dalam diri kita untuk berkasih sayang kerana Allah dan membenci juga kerana Allah.

Dalam maksud yang lain, kita kasih terhadap seseorang adalah kerana kebaikan yang ada pada dirinya, bukan kerana keistimewaan pangkat atau kedudukan yang dimilikinya.

Begitu juga sebaliknya, kita benci terhadap seseorang adalah kerana kita benci maksiat yang dilakukannya dan bukan kerana dirinya sendiri. Perkara inilah yang perlu dititikberatkan dalam kehidupan kita seharian.

Dalam situasi hari ini, telah menggambarkan kepada kita bagaimana ramai yang memutuskan silaturahim antara adik beradik, sesama kawan, jiran dan sahabat handal hanya kerana dipandu oleh emosi membenci yang sungguh melampau.

Ada yang tidak bertegur sapa hingga berkurun keturunan, ada yang hingga membawa kepada pembunuhan. Malah, pada zaman serba canggih ini, ada yang membenci hingga mengambil sikap ‘block’ di saluran Whatsapp, Facebook dan lain-lain. Ini semua telah mengheret manusia ke lembah penghinaan dan mengundang kemurkaan-Nya.

Begitu juga sebahagian kita yang cinta dan kasih kepada seseorang, hingga membuatkan mata hati kita buta kepada kebenaran. Menjelmalah benih ketaksuban dan fanatik terhadap seseorang yang akhirnya membawa kepada perpecahan dan perbalahan.

Ada yang mengasihani isteri dan anak-anak, hingga sanggup melakukan apa sahaja mengikut kemahuan si isteri dan anak sedangkan kehendak Allah memerintahkan supaya menjaga aurat isteri dan anaknya tidak diendahkan.

Malah, ada yang sanggup menghabiskan beribu ringgit untuk orang yang tersayang hingga mengundang kepada pembaziran.

Sikap melampau dalam membenci dan melebih dalam berkasih sayang ini telah mengingatkan kita akan sebuah hadis sahih dalam kitab al-Adabul Mufrad, riwayat Imam Bukhari, pesanan Umar al-Khattab RA, apabila beliau berkata kepada seseorang tentang rasa cinta dan benci yang maksudnya:

“Hai Aslam, jangan jadikan cintamu sebagai beban dan jangan sampai bencimu membuat binasa.” Aku bertanya:  “Bagaimana hal itu boleh terjadi?” Beliau mengatakan: “Jika engkau mencintai janganlah berlebihan seperti seorang anak kecil mencintai sesuatu. Dan jika engkau membenci, janganlah berlebihan hingga engkau suka mencelakai sahabatmu dan membinasakannya.”

Demikianlah Islam yang telah mengajar umatnya agar sentiasa melakukan sesuatu adalah kerana Allah, yakni mencintai dan membenci sesuatu perkara adalah atas dasar agama, kerana Allah, dan bukan sebaliknya didasari oleh sifat egois, taksub dan emosi yang melampau.

Adakah kita lupa, pada zaman Nabi SAW, terdapat seorang lelaki yang bernama Abdullah dihadapkan di hadapan Nabi untuk disebat kerana meminum arak? Kisah ini diceritakan dalam sebuah hadis sahih riwayat Imam Bukhari, daripada Umar al-Khattab RA, beliau berkata :

“Sesungguhnya terdapat seorang lelaki pada zaman Nabi SAW yang bernama Abdullah. Dia digelar sebagai himar dan menyebabkan Rasulullah SAW ketawa. Nabi pernah menyebatnya disebabkan dia peminum arak. Maka suatu hari dia dihadapkan ke hadapan Nabi lalu baginda memerintahkan supaya dia disebat. Seorang lelaki pun berkata, “Ya Allah laknatlah dia.” Berulang kali dia melakukan hal yang sama. Maka Nabi SAW bersabda: “Janganlah kalian melaknatnya. Demi Allah tidak aku ketahui melainkan dia ini mencintai Allah dan Rasul-Nya.”

Demikianlah agama melarang kita daripada bersikap melampau dan berlebihan dalam soal membenci dan menyayangi akan sesuatu perkara. Marilah kita memupuk dalam diri kita akan sikap kematangan dan waras dalam mencintai dan membenci sesuatu.

Alangkah baiknya dunia ini jika kita fahami dan selami perbatasan dalam benci dan sayang ini. Inilah juga sebahagian rahmat Allah terhadap sikap benci dan sayang. Semoga Allah merahmati kita semua.

Pegawai Masjid dan Guru Takmir JAIPs

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Tengku Maimun dilantik Pengerusi Majlis Ketua Hakim ASEAN

KUALA LUMPUR – Ketua Hakim Negara, YAA Tun Tengku Maimun Tuan Mat, dilantik sebagai Pengerusi Majlis Ketua Hakim ASEAN (CACJ) bagi penggal ini hingga 2024, di sini.

Perkara itu dimaklumkan Ketua Pendaftar Mahkamah Persekutuan yang menyatakan Tengku Maimun dipilih sebulat suara melalui mesyuarat CACJ kali ke-10.

Badan Kehakiman Malaysia menjadi tuan rumah bagi mesyuarat itu kali ini, di sini.

“Mesyuarat itu dihadiri oleh ketua hakim negara, ketua perwakilan dari 10 negara ASEAN dan pegawai kanan kehakiman masing-masing.”

Manakala Ketua Hakim Negara China, Jepun dan Korea menyertai mesyuarat secara maya.

Dalam pada itu, kenyataan Ketua Pendaftar Mahkamah Persekutuan menyebut, Tengku Maimun akan menerajui CACJ bagi tempoh dua tahun.

Badan Kehakiman Malaysia diamanahkan untuk menerajui dua kumpulan kerja yang penting ditubuhkan di bawah naungan CACJ.

Ia bagi ‘Memudahkan Proses Sivil’ di ASEAN yang dipengerusikan bekas Ketua Hakim Malaya, Tan Sri Azahar Mohamed serta Pengurusan Kes dan Teknologi Mahkamah yang dipengerusikan Ketua Hakim Sabah dan Sarawak, Tan Sri Abang Amar Iskandar Abang Hashim.

Terdahulu, anak jati Kota Bharu, Kelantan itu menjadi perhatian ramai berikutan kes rayuan Dato’ Sri Najib Tun Razak yang kalah di peringkat Mahkamah Tinggi

Ini fakta menarik berkenaan wanita pertama yang dilantik memegang jawatan tertinggi institusi kehakiman di Malaysia:

1. Ibu kepada empat orang anak ini merupakan lepasan Ijazah Sarjana Muda Undang-Undang (Kepujian) di Universiti Malaya.

2. Pernah bertugas di Jabatan Peguam Negara, Majistret dan Mahkamah Sesyen sebelum dilantik sebagai pesuruhjaya kehakiman pada tahun 2006.

3. Memulakan kerjaya pada tahun 1982 sebagai Pegawai Undang-Undang, Lembaga Kemajuan Kelantan (KESEDAR).

4. Pernah memegang jawatan sebagai Pegawai Khas Hakim Besar Malaya dan Ketua Hakim Negara.

5. Menghakimi pelbagai kes berprofil tinggi seperti kes melibatkan kematian Altantuya Shaariibuu, M. Indira Gandhi, Karpal Singh dan Dato’ Sri Najib Razak.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Kenyataan Media IKRAM: Pelaksanaan Enakmen Kanun Jenayah Syariah (II) 1993 Negeri Kelantan

Islam sebagai ad-Deen adalah satu sistem kehidupan yang lengkap.  Ia merangkumi semua persoalan kehidupan manusia sama ada individu atau masyarakat yang akhirnya membawa kepada kehidupan akhirat. Keindahan undang-undang dan syariat Islam tidak dapat dilihat dan dinikmati sepenuhnya melainkan ia dilaksanakan seluruhnya. Islam tidak boleh dilihat dari satu aspek semata-mata. Islam bukan sekadar akidah. Islam juga bukan hanya ibadah tetapi juga akhlak. Islam bukan setakat mengurus persoalan kekeluargaan tetapi juga kemasyarakatan. Islam bukan terbatas kepada isu kewangan atau perbankan malah merangkumi isu keadilan sosial dan memerangi penindasan serta kezaliman. Pelaksanaan syariat Islam termasuk melaksanakan hukuman hudud, menuntut beberapa fasa dan tindakan demi menjamin keadilan dan kesejahteraan semua. Pertama:    Masyarakat perlu diberi penjelasan agar memahami falsafah dan tujuan sebenarnya sistem jenayah syariah; Kedua:       Pemerintah perlu memastikan kebajikan rakyat didahulukan sehingga rakyat tidak terdorong melakukan jenayah atau maksiat; Ketiga:       Pemerintah perlu memastikan segala usaha atau dorongan ke arah maksiat dikurangkan; Keempat:   Pemerintah perlu berusaha agar unsur-unsur yang mempamerkan keindahan Islam turut dilaksanakan seperti sistem ekonomi yang adil dan tidak menindas, ketelusan, tadbir urus yang baik, pertanggungjawaban dan kebebasan bersuara. Adalah menjadi kewajipan serta tanggungjawab pemerintah memastikan masyarakat tidak melakukan jenayah atas sebab tekanan atau terpaksa. Hukuman sepatutnya disasarkan kepada mereka yang sengaja melakukan jenayah. Bagi orang Islam, melaksanakan hukum seperti yang ditetapkan di dalam al-Qur’an dan as-Sunnah Nabi Muhammad s.a.w. adalah tuntutan agama. Enakmen Kanun Kesalahan Jenayah Syariah (II) Negeri Kelantan telah diluluskan oleh Dewan Undangan Negeri Kelantan pada tahun 1993. Maka adalah wajar orang Islam diberi peluang untuk melaksanakan tanggungjawab ini. Ia meliputi hukum qisas, hudud dan takzir.  Enakmen ini hanya terpakai ke atas orang Islam sahaja. Pertubuhan IKRAM Malaysia (IKRAM) menyokong usaha ke arah perlaksanaan Enakmen Kanun Jenayah Syariah (II) 1993 Negeri Kelantan. Pelaksanaan enakmen ini sebaiknya hendaklah melalui semua fasa yang dinyatakan di atas. IKRAM mengalu-alukan penubuhan Jawatankuasa Teknikal antara Kerajaan Pusat dan Kerajaan Negeri Kelantan untuk memastikan enakmen ini bertepatan dengan kehendak syariah, mencari pendekatan yang terbaik dan mengelak ianya dari dipolitikkan. IKRAM bersedia menawarkan segala kepakarannya bagi menjayakan usaha ini.  IKRAM juga mengalu-alukan keputusan untuk tidak membentangkan Rang Undang-undang Persendirian pada Persidangan Dewan Rakyat bulan Jun 2014. Ini memberi masa yang lebih kepada Jawatankuasa Teknikal dan rakyat untuk mengemukakan pandangan dan cadangan. IKRAM akan menggerakkan ahlinya dalam memberi penerangan mengenai keindahan syariat Islam serta terus iltizam dalam usaha ke arah penegakan syariat Islam yang akan membawa kesejahteraan kepada seluruh masyarakat. IKRAM menyeru semua lapisan masyarakat agar bersikap positif dalam menghadapi apa jua isu dan saling bantu membantu untuk memastikan Malaysia terus aman, maju dan makmur.   Dr. Mohd Parid Sheikh Haji Ahmad PresidenPertubuhan IKRAM Malaysia (IKRAM)


RUU Kawalan Tembakau dan GEG Selari Hasrat PM

Rang undang-undang (RUU) Kawalan Produk Tembakau dan Merokok 2023 serta pelaksanaan Generasi Penamat Merokok atau Generational End Game (GEG) yang akan dibentangkan dalam sidang parlimen bulan Mei ini mempunyai pendekatan yang selari dengan hasrat ingin dicapai oleh Perdana Menteri.

Ketika sesi Soal Jawab Perdana Menteri (PMQ) pada 4 April yang lepas, YAB Perdana Menteri, Dato’ Seri Anwar Ibrahim telah menyatakan tiga langkah penting pendekatan kerajaan dalam usaha mengurangkan tabiat merokok dan vaping dalam kalangan rakyat.

Oleh itu, jika kita lihat apa yang terkandung dalam RUU dan GEG ini (selepas pindaan dibuat hasil daripada syor-syor Jawatankuasa Parlimen Khas (JKPK)), ia sebenarnya telah pun mempunyai ciri-ciri langkah seperti yang dinyatakan oleh Perdana Menteri tersebut.

Antara pendekatan sederhana yang diterapkan dalam RUU versi baharu ini terutamanya terhadap golongan GEG adalah; pengguguran kesalahan pemilikan, penurunan jumlah denda dari RM5,000 kepada RM500, menjadikannya kesalahan yang boleh dikompaun serta tiada hukuman penjara yang akan dikenakan terhadap mereka, sebaliknya digantikan dengan perintah khidmat masyarakat dan integrasi rawatan berhenti merokok.

Manakala pelaksanaan GEG dalam RUU ini pula adalah bukti bahawa pendekatan yang tidak drastik sedang diambil dalam mengharamkan penggunaan produk-produk ini kerana melalui GEG, larangan membeli dan merokok hanya akan terpakai kepada mereka yang lahir selepas 1 Januari 2007 dan seterusnya sahaja.

Kita semua maklum bahawa generasi 2007 sekarang ini pun memang sudah tidak merokok kerana mereka sedang berada dalam golongan orang bawah umur yang dilarang merokok. Jika ada pun, ia hanyalah sebilangan kecil dan kita masih sempat jalankan intervensi pemulihan segera di peringkat-peringkat sekolah.

Maka, larangan secara bertahap (tadarruj) seperti ini meskipun mengambil masa, akan menjadi satu langkah strategi yang terbaik kerajaan bagi mengurangkan prevalen penggunanya menjelang tahun 2040.

Sejajar dengan itu, RUU ini juga telah menggariskan hanya penguatkuasaan pendidikan sahaja yang akan dijalankan terlebih dahulu sebaik RUU ini diluluskan oleh Dewan Rakyat.

Langkah ini akan membolehkan aktiviti promosi pendidikan dan advokasi kesedaran terutamanya kepada kumpulan sasar dapat dilaksanakan dengan meluas di seluruh negara, manakala penguatkuasaan penuh pula akan dimulakan tiga tahun kemudian, iaitu pada tahun 2028.

Justeru, andai Perdana Menteri ikhlas ingin melihat kawalan produk dan pengurangan tabiat merokok dan vaping ini tercapai hasratnya melalui pendekatan tersebut, maka tiada alasan lagi RUU Kawalan Tembakau dan GEG tidak dibawa ke Sidang Parlimen pada bulan Mei ini untuk dibentangkan dan diluluskan dengan segera, lagi-lagi setelah cecair atau gel bernikotin untuk rokok elektronik dikeluarkan daripada Akta Racun 1952.

Persatuan Kesihatan IKRAM Malaysia (IKRAM Health)


Sembilan industri dibenarkan beroperasi

Berikut adalah senarai sektor pengilangan dan perkhidmatan yang dibenarkan:

1. Industri automotif (terhad kepada eksport unit siap pasang sepenuhnya – CBU, peralatan dan komponen serta perkhidmatan selepas jualan contohnya penyelenggaraan).

4. Projek-projek pembinaan dan perkhidmatan berkaitan pembinaan:

(i) Projek di mana Kontraktor G1-G2 sebagai kontraktor utama

(ii) Projek yang telah disahkan mencapai kemajuan fizikal 90 peratus ke atas

(vi) Kerja-kerja kecemasan yang termaktub dalam perjanjian kontrak

(vii) Kerja-kerja penyelenggaraan, pembersihan dan pengeringan air bertakung, penyemburan racun serangga di tapak bina bagi mengelakkan pembiakan nyamuk Aedes dan haiwan perosak lain

(viii) Kerja-kerja lain yang jika tidak disempurnakan boleh mendatangkan bahaya

(ix) Projek bangunan dengan 70 IBS score ke atas

(x) Projek pembinaan dengan fasiliti/kemudahan tempat tinggal untuk pekerja seperti Kuarters Pekerja Berpusat atau kem pekerja

(xi) Perkhidmatan profesional yang terlibat dalam industri pembinaan termasuk arkitek, jurutera perancang bandar, juru-ukur tanah, juru ukur bahan, pengurus projek, pengurus fasiliti dan lain-lain berkaitan.

5. Perkhidmatan sains, profesional dan teknikal termasuk penyelidikan dan pembangunan (R&D) – (hanya terhad kepada: perkhidmatan berkaitan guaman; perkhidmatan berkaitan minyak dan gas; aktiviti aktviti R&D berkaitan COVID19; makmal-makmal ujian bagi sektor-sektor yang dibenarkan beroperasi sahaja).

6. Perkhidmatan kesihatan sosial termasuk perubatan tradisional yang berdaftar (hanya terhad kepada Traditional and Complementary Medicine (TCM) berdaftar atau pengamal TCM).

7. Perkhidmatan kedai hardware, kedai barangan elektrik dan elektronik dan kedai cermin mata sahaja dalam pemborongan dan peruncitan.

8. Perkhidmatan gunting rambut asas (gunting sahaja).

9. Perkhidmatan dobi (servis penuh dan bukan layan diri)

Syarikat-syarikat dalam sektor-sektor tambahan yang disenaraikan boleh membuat permohonan beroperasi kepada Kementerian Perdagangan Antarabangsa dan Industri (MITI) bermula Isnin, 13 April 2020 dari jam 9.00 pagi.

Semua permohonan beroperasi mestilah dibuat secara atas talian di laman sesawang MITI, www.miti.gov.my.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Beri peluang Ketua Pesuruhjaya baharu tingkatkan lagi keberkesanan SPRM

Pertubuhan IKRAM Malaysia (IKRAM) mengikuti perkembangan pelantikan Ketua Pesuruhjaya Suruhanjaya Pencegahan Rasuah Malaysia (SPRM) yang baharu, iaitu Puan Latheefa Beebi Koya dengan teliti.

IKRAM berpandangan pelantikan beliau tidak bercanggah dengan mana-mana prosedur yang ditetapkan oleh Akta SPRM sedia ada dan telah diperkenan oleh Yang DiPertuan Agong.

Berdasarkan pengalaman dan kelayakan Puan Latheefa Koya, IKRAM berpendapat beliau wajar diberikan peluang untuk menerajui suruhanjaya penting ini. IKRAM yakin yang beliau dapat menjayakan aspirasi Malaysia Baharu dalam membanteras rasuah ke akar umbi berdasarkan ketegasan dan kewibawaan beliau seperti yang telah ditunjukkan setakat ini.

Rasuah dan salah guna kuasa yang merupakan salah satu musuh utama negara perlu diberi perhatian segera dan dikawal dengan efektif, agar hasrat mengangkat Malaysia Baharu yang bersih dan berintegriti menjadi kenyataan. SPRM yang berfungsi cemerlang sangat kritikal untuk itu.

Dalam pada itu, IKRAM menyeru agar kerajaan segera mewujudkan kawalan perundangan dan polisi pentadbiran yang bersesuaian untuk menjayakan agenda reformasi institusi-institusi kerajaan seperti yang dihasratkan.

Dr Hj Mohd Parid Sheikh AhmadPresidenPertubuhan IKRAM Malaysia


Hargai Penjaga Tidak Formal, Wira Tak Didendang

Hari Pekerja yang disambut pada 1 Mei setiap tahun menjadi simbol penghargaan terhadap segala usaha, jasa dan sumbangan pekerja dalam menjayakan pertumbuhan dan ekonomi negara.

Pemberian wang, hadiah, kenaikan pangkat dan penganugerahan gelaran diberikan sebagai tanda terima kasih atas keringat yang ditumpahkan selama ini.

Namun dalam meraikan Hari Pekerja, sering kali masyarakat terlupa pada jasa segolongan wira yang tak didendang iaitu kelompok yang berkerja dalam sektor penjagaan atau  ‘care sector’.

Sebahagian besar daripada mereka adalah mereka yang tidak bergaji iaitu golongan yang memikul tanggungjawab sebagai penjaga tidak formal (informal caregiver). Pada hari pekerja yang diwartakan cuti, mereka tetap harus bekerja.

Penjaga tidak formal adalah pekerja yang melakukan tugas-tugas yang sangat penting dalam masyarakat, tetapi tidak memiliki status formal sebagai pekerja atau tidak mendapatkan upah yang memadai dan faedah skim pekerja sekiranya mereka berkhidmat dalam sektor ekonomi penjagaan seperti jururawat, pengasuh atau penjaga terlatih.

Kelompok ini kebiasaannya bekerja tanpa mengenal waktu, tiada syif bertugas, tiada cuti yang boleh dipohon dan tidak boleh untuk berasa lelah mahupun jatuh sakit.

Mereka sering kali dipinggirkan daripada menerima bantuan, apatah lagi diberi pengiktirafan. Malah acap kali mereka harus menelan masalah sendirian demi meneruskan perjuangan hidup seharian walaupun diri sendiri berdepan dengan risiko kesihatan dan diketepikan secara sosial.

Kebanyakan daripada mereka mengabdikan diri dalam tempoh usia yang panjang untuk menjaga anak-anak atau ahli keluarga yang memerlukan perhatian khusus tanpa bayaran atau pasrah dengan upah yang sangat kecil oleh ahli keluarga lain berbanding beban berat yang harus ditanggung.

Ada suami atau isteri yang berhenti bekerja untuk menjaga anak-anak. Ada anak yang mengorbankan usia muda demi menjaga orang tua. Ada kakak atau abang berhenti persekolahan kerana ingin menjaga ibu bapa uzur.

Ada ibu bapa yang terpaksa berhenti kerja demi beri perhatian sepenuhnya pada anak tercinta. Mereka ibarat pahlawan yang tidak diberi penghargaan yang selayaknya.

Siapakah mereka ini yang sanggup melakukan pekerjaan sukar ini tanpa mengharapkan bantuan atau ganjaran sewajarnya? Pekerjaan mulia ini kebiasaannya dipikul oleh salah seorang daripada suami atau isteri untuk mengurus rumah dan keluarga sementara pasangannya mencari rezeki.

Atau, mereka adalah ibu bapa yang menjaga anak kurang upaya, anak yang menjaga ibu bapa yang uzur, adik-beradik atau pasangan yang mengasuh ahli keluarga terlantar dan kadang-kadang dipikul oleh jiran yang bersimpati terhadap nasib insan yang tidak berdaya.

Kadang-kadang, ada juga badan-badan bukan kerajaan dan sukarelawan persendirian yang mengambil inisiatif menjaga golongan yang memerlukan ini.

Penjagaan yang diberikan adalah hampir sepanjang masa iaitu selagi mata tidak tertutup rapat. Ini merangkumi penjagaan diri seperti memberi makan, memandikan dan memakaikan baju, juga penjagaan kesihatan seperti mengatur ubat-ubatan, menyediakan pengangkutan ke pusat kesihatan.

Bantuan lain seperti kewangan, penyeliaan, asuhan, pendidikan dan khidmat penjagaan lain turut termasuk dalam skop tugasan penjaga tidak formal ini.

Rutin penjagaan yang berat ini memberi kesan kepada penjaga tidak formal ini dari sudut kesihatan, aktiviti harian dan kehidupan sosial mereka.

Tinjauan Kebangsaan Kesihatan dan Morbiditi 2019 [1] mendapati 5.1 peratus orang dewasa di Malaysia memberikan penjagaan tidak formal dan kebanyakannya terdiri daripada kalangan wanita.

Data di peringkat global yang dikeluarkan oleh International Labour Organisation (ILO) menunjukkan golongan wanita memikul tanggungjawab penjagaan ini 3.2 kali ganda lebih kerap daripada golongan lelaki [2].

Di Korea Selatan, India dan China, golongan wanita menghabiskan masa lebih kurang 34.1, 33.2 dan 31.9 jam seminggu, hampir sama dengan tempoh masa pekerjaan sepenuh masa (40 jam seminggu) di kebanyakan negara [3].

Ringkasnya, penjaga tidak formal ini adalah kelompok individu yang memberikan bantuan penjagaan kepada individu yang memerlukan bantuan dalam aktiviti kehidupan seharian disebabkan oleh keadaan kesihatan yang kronik, hilang upaya atau berusia.

Walaupun sering kali tugas ini dipikul atas tautan kasih sayang dan rasa ihsan, sumbangan mereka harus dihargai dan diberikan pengiktirafan yang sewajarnya atas pengorbanan yang dilakukan.

Realitinya, kelompok ini adalah bahagian penting daripada masyarakat. Sumbangan yang diberikan adalah signifikan dalam memastikan kewujudan masyarakat yang sejahtera apabila anggota masyarakat yang memerlukan bantuan disantuni melalui penjagaan dan pengawasan yang sepatutnya.

Sewajarnya golongan ini diberikan bantuan penerusan hidup yang sejahtera dan penghargaan atas kesediaan serta kesanggupan mereka mengorbankan keselesaan hidup demi menjalankan tanggungjawab dari sudut sokongan emosi, kewangan dan akses mudah menerima bantuan seperti peralatan perubatan serta latihan bagi menambahkan keupayaan menjaga pesakit.

Inisiatif sebegini mampu meringankan tekanan penjaga tidak formal dan ini sekali gus berjaya meningkatkan kualiti hidup dan individu yang dijagai mereka.

Penghargaan dalam bentuk pelepasan cukai, elaun kewangan, perkhidmatan kaunseling, latihan penjagaan dan ziarah ke rumah penjaga mampu meringankan beban di bahu penjaga disamping memberikan kelegaan.

Penjaga tidak perlu rasa berseorangan dan terpinggir dalam perjalanan mereka menyantuni orang-orang tersayang.

Sokongan ahli keluarga, komuniti dan dikuatkan dengan langkah pengukuhan polisi dan dasar di pihak kerajaan mampu menjadikan Malaysia sebagai masyarakat yang penyayang dan harmoni agar hak individu diambil berat, dianggap penting dan dilindungi.

Sumbangan penjaga tidak formal jarang mendapat pengiktirafan dan sokongan, apatah lagi untuk mengharapkan pembelaan kepada tugasan sukar ini yang kebiasaannya memerlukan komitmen sepanjang hidup.

Di peringkat global, kerajaan semakin memberikan sokongan untuk penjagaan tidak formal yang dianggap sebagai sebahagian daripada sistem penjagaan kesihatan.

Banyak negara maju menggalakkan penggunaan penjagaan tidak formal untuk mengurangkan kos perkhidmatan penjagaan profesional formal termasuk perkhidmatan penjagaan kesihatan.

Banyak ruang penambahbaikan yang boleh dilakukan di segenap peringkat bagi menjadikan penyediaan penjagaan tidak formal suatu pekerja yang kurang membebankan.

Dalam meraikan Hari Pekerja, penghargaan harus merangkumi semua pekerja termasuk para penjaga tidak formal yang tidak mendapat gaji.

Pengiktirafan yang selayaknya harus diberikan atas komitmen mereka dan memastikan mereka mendapatkan akses terhadap hak-hak yang bersesuaian seperti pekerja formal.

Melalui penghargaan sebegini, masyarakat yang harmoni dapat diwujudkan untuk negara bergerak mampan ke depan bersesuaian dengan pendekatan gagasan Membangun Malaysia Madani yang menekankan sejahteraan dan  kesaksamaan untuk semua rakyat tanpa mengira latar belakang dan kawasan.

– Dr Diana Katiman, Pakar Perunding Perawatan Paliatif di Hospital Al-Sultan Abdullah Universiti Teknologi MARA, Puncak Alam dan Ahli Jawatankuasa Pusat, Pertubuhan IKRAM Malaysia.

– Basmin Maarof, Pegawai Jabatan Komunikasi dan Media, Pertubuhan IKRAM Malaysia.

[1]  Suhana Jawahir, Ee Hong Tan, Yeung R’ong Tan, Sarah Nurain Mohd Noh dan Iqbal Ab Rahim (2021, April). The impacts of caregiving intensity on informal caregivers in Malaysia: findings from a national survey. Springer Nature. https://link.springer.com/article/10.1186/s12913-021-06412-5

[2] Laura Addati, Laura, Umberto Cattaneo, Valeria Esquivel and Isabel Valarino. “Care Work and Care Jobs for the Future of Decent Work.” Report. http://www.ilo.org/global/publications/books/WCMS_633166/lang–en/index.htm

[3] UN Women. “Whose-Time-to-Care-Brief_0.Pdf,” accessed September 26, 2022, https://data.unwomen.org/sites/default/files/inline-files/Whose-time-to-care-brief_0.pdf

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Kempen U: Daftar segera jadi pengundi

Kempen tersebut menyasarkan 4.4 juta rakyat Malaysia yang masih belum berdaftar sebagai pengundi dan bertujuan untuk meningkatkan kesedaran mengenai kepentingan untuk mengundi.

“Pergi ke pejabat pos untuk mendaftar secara online, ia hanya mengambil masa 10 minit sahaja,” gesa Pengerusi BERSIH 2.0, Maria Chin Abdullah dalam sidang media kempen tersebut.

Tambahnya, kempen ini boleh membantu mendaftarkan seberapa ramai orang yang layak sebagai pengundi.

“Ini penting bagi menghadapi pilihan raya umum akan datang,” ujarnya.

Katanya, BERSIH 2.0 juga akan menyediakan beberapa kaunter kempen pendaftaran di beberapa kawasan tertentu yang dikenal pasti terdapat ramai yang belum mendaftar sebagai pengundi.

Menurut Timbalan Pengerusi BERSIH 2.0, Hj Shahrul Aman Mohd Saari, bulan Mac telah dipilih untuk kempen ini kerana ia merupakan hujung suku tahun di mana Suruhanjaya Pilihan Raya (SPR) akan mula memproses pendaftaran pengundi.

Setiap pendaftaran baru akan mengambil masa kira-kira enam bulan untuk memproses dan pewartaan.

“Oleh itu, 31 Mac merupakan hari yang terakhir untuk rakyat Malaysia untuk mendaftar sekiranya pilihan raya umum diadakan pada bulan September 2017,” jelas beliau.

Dilambangi oleh huruf ‘U’ yang mewakili ‘Undi’ dan juga ‘anda’ (you), kempen daftar pengundi BERSIH 2.0 bertujuan mengembalikan kuasa ke dalam tangan rakyat Malaysia dan menguatkan falsafah BERSIH sebagai satu pergerakan rakyat.

Katanya, petak kosong dalam poster Kempen U bertujuan mempelawa orang ramai untuk berkongsi dengan BERSIH 2.0 matlamat undian mereka dan menekankan kepentingan untuk mendaftar.


‘Sunathon’ khatankan 30 anak kariah Masjid Al-Muhtadin

Program anjuran Pertubuhan IKRAM Malaysia (IKRAM) Petaling Jaya ini dijayakan dengan kerjasama Jawatankuasa Pentadbir Masjid Al-Muhtadin.

Imam 1 Masjid Al-Muhtadin, Ustaz Mohd Fadzil dalam ucapan alu-aluannya mengingatkan para hadirin tentang lima fitrah setiap Muslim iaitu menggunting bulu ari-ari, berkhatan, menggunting misai, mencabut bulu ketiak & memotong kuku.

Yang Dipertua IKRAM Petaling Jaya, Ustaz Ahmad Fauzi Asmuin yang dijemput menyampaikan ucapan kemudiannya mengambil kesempatan memperkenalkan IKRAM Petaling Jaya yang baru ditubuhkan. Menurut beliau, sebahagian ahli IKRAM Petaling Jaya sebenarnya telah lama aktif dalam wadah lain seperti JIM Petaling Jaya & ISMA Petaling Jaya.

Program Sunathon juga merupakan kesinambungan kepada program sama yang diadakan pada tahun-tahun sebelum ini di bawah anjuran ISMA Petaling Jaya.

Perasmian majlis telah disempurnakan oleh Pengerusi MPP Petaling Jaya Utara, Haji Syed Abdul Malik Al-Jeffri.

Acara menyerupai adat tradisi iaitu pancuran air ke atas para peserta Sunathon sangat menarik perhatian. Acara tersebut dilaksanakan dengan kerjasama Jabatan Bomba yang didatangkan khas oleh pihak penganjur.

Sebahagian tenaga penting yang menjayakan Sunathon 2010 adalah ahli-ahli IKRAM-Health iaitu Prof Madya Dr Mohamed Ikram Mohamed Salleh, Dr Khairul Azman dan Prof Dr Abdul Latif Mohamed yang merupakan doktor-doktor pakar dari Hospital Pakar An Nur, Bangi berserta 15 orang pelajar perubatan Cyberjaya University College of Medical Sciences (CUCMS).

Bersempena dengan majlis tersebut juga, Aqsa Syarif Petaling Jaya membuka gerai pameran, jualan barangan Palestin dan melancarkan ‘Tabung Palestin’.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Tip bekerja dari rumah

Bermula 18 Mac, semua premis kerajaan dan swasta diarahkan ditutup kecuali yang terlibat dengan perkhidmatan penting negara (essential services) sahaja dibenarkan beroperasi. Jutaan terima kasih buat mereka!

Berikutan itu, saya ingin berkongsi dengan anda sedikit tip untuk kita semua terus membantu Malaysia segera pulih dan bekerja dari rumah dengan cemerlang!

1. Mandi dan pakai pakaian yang selesa

Boleh sahaja jika anda mahu memberi rangsangan (booster) kepada diri dengan memakai pakaian seperti biasa anda ke tempat kerja. Dengan cara ini, anda mungkin lebih bersemangat dan bermotivasi tinggi bagi memulakan kerja dengan angin (mood) yang baik. Bagi syarikat atau organisasi yang mempunyai tanda nama khas, anda boleh memakainya sebagai tanda bahawa anda sedang bekerja.

2. Sediakan ruang bekerja (workstation) khusus yang selesa dan ceria

Ruang bekerja ini penting supaya anda berdisiplin dalam memberi fokus ketika bekerja. Sediakan siap-siap keperluan asas seperti komputer riba, kertas kosong, pen atau mesin pencetak. Tempat bekerja khusus boleh sahaja dibuat mengikut keselesaan dan keperluan anda. Pastikan anda mendapat pencahayaan yang baik ya.

3. Kekalkan jam bekerja yang tetap

Tetapkan jadual bekerja dan ikut masa yang telah ditetapkan. Jika anda seorang yang tidak mampu fokus dengan lama, tetapkan masa rehat setiap satu jam atau beberapa minit. Setiap orang mempunyai had masing-masing.

4. Bina rutin pagi yang menyeronokkan

Perkara ini penting untuk memberi kita semangat pada awal hari sebelum memulakan kerja yang mungkin bakal membuat kita duduk lama di kerusi. Jangan lupa sarapan pagi dan mungkin boleh buat sedikit senaman rehat agar anda kekal cergas sepanjang hari.

5. Tetapkan peraturan mesra kerja dengan mereka di sekeliling anda

Hah! Bagi ibu atau bapa pasti dibelenggu kemeriahan anak-anak yang juga mengamalkan langkah #dudukrumah bukan? Maka, bincanglah bersama dan tetapkan masa untuk bergilir-gilir menjaga mereka atau sediakan aktiviti dan permainan yang menarik untuk anak-anak juga.

Jika yang tinggal bersama ibu bapa atau kawan-kawan pula mungkin boleh maklumkan kepada mereka masa kerja anda dan masa tertentu untuk membantu mereka.

Tetapkan bunyi amaran (alarm) pada jam jika anda sejenis yang sangat tekun bekerja. Oh sebelum terlupa, pastikan anda sentiasa ditemani sebotol air kosong di sebelah untuk memastikan anda kekal segar dan hidrasi. Jangan lupa rehat ya.

Jika anda bosan duduk di rumah, maka cuba berdiri atau berlari satu rumah sambil menyapa mereka di dalam rumah. Banyakkan pergerakan kerana pasti ada masa-masa yang anda perlu melakukan sedikit pergerakan atau senaman. Tidak elok juga jika hanya menghadap kerja terlalu lama.

Bagi mereka yang mempunyai personaliti extrovert mungkin sangat memerlukan tip ini. Luangkan masa untuk membuat panggilan telefon biasa atau panggilan video menerusi aplikasi Whatsapp sebagai tempat bersembang atau mesyuarat.

Namun letakkan had masa agar tidak meleret. Faham-fahamlah bila dah mula bercerita pasal sesuatu atau bersembang perkara tidak bermanfaat seperti ‘membawang’ yang mungkin bakal memakan masa berjam-jam tanpa disedari.

9. Akhiri hari anda dengan rutin

Sepertimana anda mulakan, buat juga rutin penutup untuk meraikan kejayaan anda bekerja dengan produktif selama sehari itu! Mulakan dengan menutup komputer riba anda dan berjalan keluar dari ruang bekerja sambil melompat keriangan. Atau, raikannya dengan memberi makan anak kucing atau apa-apa aktiviti yang menyeronokkan.

Apa yang paling penting, sesuaikanlah tip ini dengan diri anda dengan terus membantu mereka di barisan hadapan menghadapi situasi ini dengan mengamalkan sikap #dudukrumah. Doakan segalanya bertambah baik termasuk negara-negara lain. Semoga wabak ini membuatkan kita lebih erat dan saling bertanggungjawab antara satu sama lain.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Ketika diam itu adalah solusi terbaik

Selalunya dalam keadaan atau situasi apa sekalipun, terdapat segelintir manusia lebih suka memberikan komentar, walau adakalanya perkara itu tidak perlu pun diberikan apa-apa balasan.

Apatah lagi ketika situasi kini yang segalanya di hujung jari. Sebahagian netizen memang laju sahaja memberi maklum balas yang sering tidak selari dengan isu yang dibahaskan atau boleh jadi emosi mereka lebih mendahului sebelum jelas kedudukan sebenar sesuatu lontaran yang diketengahkan.

Perkara paling menjengkelkan adalah apabila sesuatu isu dibesarkan, dilondeh sehabisnya demi kepuasan diri atau kumpulan tertentu, tidak kiralah dari segi politik, tokoh, selebriti, influencer dan apa sahaja yang seseorang itu suka.

Ketaasuban yang melampau akhirnya membuka ruang-ruang negatif hingga hilangnya akhlak, adab juga kesopanan, kerana bahasa-bahasa kesat lagi kotor yang menguasai dihamburkan dengan sesukanya.

Ironinya bangsa di negara ini dikaitkan dengan adab dan kesopanan yang tinggi, apabila mendepani isu-isu remeh, ia seakan tiada batasan, hilang pertimbangan, menghukum dengan sebera-beratnya.

Begitu juga ketika situasi sebaliknya, seseorang yang baik diagungkan seakan tidak pernah melakukan kesalahan. Apabila ia terjadi, rasa tidak percaya atau tidak mahu menerima, lantas segala kebaikannya itu dibentangkan, hingga menutup kesalahan yang dilakukannya.

Sepertinya masih ramai dalam kalangan masyarakat kita tidak mampu meletakkan sesuatu itu di tempatnya apalagi situasi ‘critical thinking’ yang gagal didepani.

The American Philosophical Association mendefinisikan pemikiran kritis sebagai proses penghakiman kendiri yang bertujuan. Proses ini memberikan pertimbangan yang munasabah terhadap bukti, konteks, konsep, kaedah dan kriteria. Pemikiran kritis ini juga ditakrifkan secara luas sebagai ‘berfikir tentang berfikir.’

Dengan kata lainnya dalam situasi ini, membenarkan sesuatu kebenaran itu adalah benar dan membenarkan bahawa sesuatu kesalahan itu adalah salah. Itulah yang dikatakan meletakkan sesuatu itu pada tempatnya.

Justeru, ketika orang yang baik itu melakukan kesalahan, tidak bermakna kebaikannya yang banyak itu dilupakan. Tetapi, di sini para pentaasub sering memainkan peranannya, dengan mengatakan, “Takkanlah dia yang baik itu akan buat begitu?”

Sedangkan jika ia meletakkan sesuatu itu pada tempatnya, seseorang itu akan berusaha menerima dan membenarkan kesalahan orang yang baik itu (setelah didapati bersalah) dan fokus menyelesaikan dengan memberi nasihat atau peringatan terhadap kesalahan yang dilakukan, bukan menafikannya.

Realitinya dengan kecanggihan platform media yang ada kini, masih terdapat juga manusia yang lupa atau barangkali tidak ingat (dan perlu selalu diperingatkan) dengan menganggap bahawa sesuatu kesalahan itu tidak akan dilakukan oleh orang baik.

Tetapi perlu disedari, ketika orang baik membuat kesalahan, sebenarnya itu adalah satu proses pengajaran besar bagi diri ketika mendepaninya, sama ada bertambah lebih baik atau menjadi sebaliknya (nauzubillah).

Memang bukan mudah jika harapan dan kepercayaan yang tinggi sudah dipasakkan kepada seseorang itu, apatah lagi ia dikenali dengan kebaikannya yang menggunung, sering dipaparkan di layar-layar dan di medium lainnya.

Namun, sebagai manusia yang mempunyai akal fikiran, rakyat dan ahli masyarakat perlulah bersikap wajar lagi rasional ketika mengikuti isu yang dibicarakan.

Perlulah disedari bahawa sebenarnya diam itu adalah solusi yang terbaik jika seseorang itu tidak mampu memberikan maklum balas yang sewajarnya dengan situasi.

Jadilah kita sebagaimana firman Allah dalam Surah al-Hujurat ayat 10 ini:
_“Orang-orang yang beriman itu adalah bersaudara, maka damaikanlah di antara dua saudara kamu (yang bertelingkah) itu; dan bertakwalah kepada Allah supaya kamu beroleh rahmat.” _

Boleh jadi tidak ramai orang yang bersikap sebegini. Adakala sudah larut isu sampai entah ke mana-mana, namun kata maaf atau pengakuan salahnya tidak juga muncul-muncul.

Bukankah mengakui kesalahan atau kesilapan yang dilakukan itu adalah lebih baik daripada terus membuka ruang kepada masyarakat menuding apatah lagi melabelkan bermacam kepada dirinya?

Tambahan pula. ketika kata maaf disampaikan, maka akan berderulah tudingan netizen yang tetap masih belum menerima keadaan yang berlaku. Ia boleh memberi tekanan dan kesan kepada orang yang mengakui kesalahan itu.

Ini bertepatan dengan Firman Allah SWT dalam Surah al-A’raf ayat 199:
“Jadilah pemaaf dan suruhlah orang mengerjakan yang makruf serta jangan mempedulikan orang-orang yang jahil.”

Memang benar, agak mustahil seseorang itu tidak dapat melupakan kesalahan yang diperbuat orang lain kepadanya. Paling tidak, kata maaf itu disahut dengan sebaiknya agar tidak menjadi satu bebanan yang berat pada diri sendiri.

Terdapat juga golongan manusia apabila diri atau kelompoknya mengatakan sesuatu yang boleh mencetuskan ketegangan dengan orang lain, mereka anggap biasa sahaja.

Tetapi apabila orang lain atau sesuatu kumpulan itu berbuat demikian, hebohnya bukan kepalang, bahkan tidak memberi ruang sedikit pun untuk berdamai. Tudingannya tiada henti dan laju sahaja.

Apatah lagi dalam soal hukum agama, terkadang mereka suka mengata itu ini, menjatuhkan hukum itu ini tanpa memikirkan hak orang lain. Bila dibalas, tiada kata penyesalan atau maaf. Maka, berulanglah lagi.

Dan ketika pihak yang tidak bersamanya membuat seakan apa yang mereka perbuat, sigap sahaja menuding hingga mencetuskan ketidakamanan.

Hakikatnya, di sinilah perlunya kebijakan akal berfikir.

Sering kita kata inginkan keharmonian, kedamaian, keamanan dan persefahaman, namun elemen-elemen baik dan meletakkan sesuatu itu pada tempatnya jarang diguna pakai. Ini tidak tertakluk kepada rakyat atau masyarakat sahaja, tetapi pemimpin tertinggi negara dan negeri juga perlulah berperanan baik ketika kondisi ini berlaku.

Sebagaimana foto menarik yang tular iaitu foto pemimpin parti pembangkang (PKR, DAP dan Amanah) yang diundang ke pejabat Perdana Menteri semalam, betapa masih juga terdapat pelbagai persepsi yang kurang enak dibaca.

Walhal seharusnya sebagai rakyat dan pengikut parti tertentu itu perlu bersikap terbuka dan rasional menyambut baik ‘huluran’ tangan yang diberikan itu.

Memang bukan mudah hendak menerima sesuatu itu jika diri sendiri tidak kuat atau mampu memikirkan secara kritis. Namun, konsep berhati-hati tetaplah diutamakan agar tidak jatuh ke dalam lubang yang sama dua kali.

Oleh yang demikian, berusahalah kita jadi orang yang berfikir agar tidak terlajak mengatakan sesuatu yang bukan haknya, sebagaimana hadis riwayat Thabrani ini memberikan pengajaran kepada kita.

“Mahukah aku ceritakan kepadamu mengenai sesuatu yang membuat Allah memuliakan kedudukan dan meninggikan darjatmu?” Para sahabat menjawab; tentu. Rasul pun bersabda, “Kamu harus bersikap sabar kepada orang yang membencimu, kemudian memaafkan orang yang berbuat zalim kepadamu, memberi kepada orang yang memusuhimu dan juga menghubungi orang yang telah memutuskan silaturahim denganmu.”

Mampu atau tidak, jangan sampai kita tinggalkan semuanya. Berusahalah menjadi manusia yang hari ini lebih baik daripada semalam.

Moga kita terus mendoakan agar Allah segera angkat musibah wabak ini dan negara ini menjadi negara rahmah yang diampuni Tuhan, baldatun thoyyibatun warabbun ghafur.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Kluster baharu COVID-19, Novgorod dikenal pasti

“Kluster itu dikenal pasti apabila terdapat kes ketiga yang dikesan positif COVID-19 hasil saringan kontak rapat kepada kes kedua, yang mana kes pertama kluster ini merupakan seorang rakyat tempatan.”

Tambahnya lagi, rakyat tempatan yang pulang dari Rusia pada 5 Julai itu didapati positif dalam saringan di Lapangan Terbang Antarabangsa Kuala Lumpur (KLIA) dan dihantar ke Hospital Sungai Buloh.

“Kes kedua (kes ke- 8,718) kluster ini merupakan rakan kepada kes pertama yang menaiki pesawat yang sama.

Beliau berkata, saringan di KLIA mendapati pesakit ini negatif namun mula menunjukkan gejala demam dan berkaitan saluran pernafasan dua hari kemudian.

“Dia kemudian disahkan positif COVID-19 selepas ujian saringan kedua dilakukan,” kata Noor Hisham.

Dalam pada itu, kes ketiga kluster tersebut merupakan bapa kepada kes kedua yang turut menunjukkan gejala jangkitan.

Beliau berkata, semasa ketibaannya, pesakit kes kedua dijemput oleh empat ahli keluarganya yang mana sehingga hari ini 14 kontak rapat dikenal pasti dan kesemua mereka telah disaring dan disahkan negatif COVID-19.

Pada Isnin 13 Julai, terdapat 7 kes baharu dikesan, 6 daripadanya adalah kes import, dan 1 kes tempatan, 1 kluster baharu dikesan di Melaka, iaitu Kluster PUI Novgorod, 4 kes ditempatkan di ICU dan 3 daripadanya memerlukan bantuan alat pernafasan.

Sehubungan dengan itu, KKM mengingatkan semua individu yang diletak di bawah pengawasan dan pemantauan di rumah (home surveillance) supaya sentiasa mengamalkan langkah–langkah yang ditetapkan dalam Garis Panduan Pengurusan COVID-19 di Malaysia.

Antara syarat yang ditetapkan adalah seperti berikut:

1. Sentiasa berada di rumah sepanjang dalam tempoh pengawasan.

2. Hadkan pelawat atau tetamu yang datang ke rumah.

3. Rekodkan pelawat yang menziarahi anda dan kemukakan kepada pihak kesihatan sekiranya diminta.

4. Pastikan jarak anda dengan mereka yang sihat (iaitu termasuk ahli keluarga) sekurang-kurangnya 1 meter.

5. Sekiranya anda bergejala, sentiasa pakai alat pelitup separuh muka (penutup hidung dan mulut – facemask).

6. Jika tidak memakai facemask, tutup mulut dan hidung anda menggunakan tisu apabila batuk atau bersin.

7. Sentiasa amalkan adab batuk yang baik.

8. Sekiranya perlu keluar rumah (misalnya untuk ke klinik), pakai facemask dan elakkan daripada ke tempat-tempat yang sesak.

9. Elakkan penggunaan kenderaan awam, sekiranya perlu gunakan memakai facemask.

10. Elakkan perkongsian peralatan makanan dan penjagaan diri seperti berus gigi dengan individu serumah yang lain.

11. Cuci peralatan makanan yang digunakan dengan air dan sabun sebelum digunakan semula.

12. Pastikan pengudaraan rumah dalam keadaan baik dengan membuka tingkap.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Rasuah Busters Kunjungi Speaker Dewan Rakyat

KUALA LUMPUR – Delegasi Rasuah Busters telah mengadakan kunjungan hormat ke atas Yang Dipertua Dewan Rakyat, Datuk Johari Abdul di Blok Utama, Parlimen pada Selasa.

Kunjungan tersebut diketuai oleh Ketua Pasukan Rasuah Busters, Dato’ Hussamuddin Yaacub bersama tujuh orang ahli termasuk bekas Menteri Luar, Tan Sri Syed Hamid Albar dan Presiden Pertubuhan IKRAM Malaysia (IKRAM), Haji Badlishah Sham Baharin.

Turut hadir dalam delegasi Ketua Pegawai Eksekutif Yayasan Sinar Untuk Malaysia (#RasuahBusters), Nurhayati Nordin, Puan Cynthia Gabriel, Prof Dr Edmund Terence Gomez dan Datuk Dr. Anis Yusal Yusoff.

Menurut Nurhayati, pertemuan tersebut merupakan inisiatif yang dilaksanakan dalam rangka membentuk perbincangan dua hala kumpulan pakar, profesional dan masyarakat sivil berkaitan reformasi institusi.

Antara perkara yang dibincangkan berkaitan reformasi institusi ialah tadbir urus yang baik, integriti dan pencegahan rasuah dengan tujuan membanteras budaya rasuah serta sebarang bentuk penyalahgunaan kuasa.

“Ia diharap terus berlangsung dengan kerjasama pelbagai pihak dalam memastikan pengukuhan sistem dan perundangan dalam negara serta cadangan-cadangan bagi kestabilan dan pemulihan negara dapat dilaksanakan secara komprehensif dengan keterlibatan pemegang taruh dalam kalangan rakyat.”

Katanya, Rasuah Busters dan rakan-rakan gabungan akan terus bergandingan dalam menjalankan peranannya sebagai sebuah gerakan daripada rakyat kepada rakyat agar matlamat melahirkan #MalaysiaTanpaRasuah yang adil dan harmoni dapat dicapai di atas landasan #NilaiMoralKarakterBangsa.

Rasuah Busters adalah gelombang gerakan oleh rakyat demi rakyat untuk menghapuskan budaya rasuah serta sebarang bentuk penyalahgunaan kuasa dalam ekosistem di negara ini dan menekankan nilai integriti yang melahirkan moral dan karakter bangsa yang bertamadun dan berjaya.


LP4Q platform terbaik pertahan al-Quds

“Persidangan kali ini akan menjadi platform terbaik untuk saling bertukar pandangan dan pengalaman berkenaan tindakan yang sewajarnya diambil untuk mempertahankan Palestin dan ibu negaranya, Baitulmaqdis,” kata Pengerusi Jawatankuasa Penganjur Persidangan, YB Syed Ibrahim Syed Noh.

Tambahnya, persidangan antarabangsa ini telah berlangsung dua kali di Istanbul pada 2016 dan 2018 yang telah dirasmikan oleh Presiden Turki, Recep Tayyip Erdogan.

“Persidangan sebelum ini menyaksikan para peserta bersetuju untuk mendokumentasikan jenayah yang dilakukan oleh rejim Zionis Israel untuk dibentangkan di Mahkamah Jenayah Antarabangsa di The Hague.

“Mereka juga sepakat untuk menubuhkan jawatankuasa bagi mempertahankan Ahli-Ahli Parlimen di Palestin yang kini ditahan atau berada dalam buangan kerana kekejaman rejim Israel,” jelasnya dalam sidang media sempena persidangan itu hari ini.

Tambah Syed Ibrahim, persidangan terdahulu juga menyeru Pertubuhan Persidangan Islam (OIC) serta Pertubuhan Pendidikan, Sains dan Kebudayaan PBB (UNESCO) untuk mengambil sebarang langkah yang perlu untuk mempertahankan Baitulmaqdis serta kesemua warisan sejarah milik Palestin.

Dengan tema ‘Ke Arah Strategi Mempertahankan Al-Quds’, persidangan ini akan berlangsung di One World Hotel, Bandar Utama, Petaling Jaya yang akan dirasmikan oleh Perdana Menteri, YAB Tun Dr Mahathir Mohamad.

“Bagi pihak penganjur, kita menyasarkan kira-kira 500 orang ahli Parlimen termasuk Yang Dipertua Dewan (Speaker) dari seluruh dunia akan hadir ke persidangan ini.

“Ahli-ahli Parlimen kerajaan dan pembangkang serta wakil-wakil rakyat daripada kalangan Muslim dan bukan Muslim akan turut sama memberikan dukungan kepada isu Palestin atas nama kemanusiaan,” ujar beliau yang juga Ahli Parlimen Ledang.

Menurutnya, persidangan anjuran LP4Q ini dinaungi Parlimen Malaysia dengan sokongan NGO-NGO seperti ABIM, Pertubuhan Kebudayaan Palestin Malaysia (PCOM), Yayasan Al-Quds Malaysia (QFM), IKRAM, HALUAN, MyCARE, MAPIM dan banyak lagi.

“Kehadiran para ahli Parlimen dan aktivis yang berpengalaman dari seluruh dunia pastinya dapat menambah pengetahuan serta pengalaman kita, selain dapat mengadaptasi kaedah-kaedah penyelesaian yang relevan, demi Baitulmaqdis dan Palestin,” katanya.

Persidangan LP4Q yang julung kali diadakan di Malaysia diserikan lagi dengan kempen tanda pagar (hashtag) #LP4Q dan #LP4Quds yang boleh diguna pakai dan disebarluaskan untuk rujukan di saluran-saluran media sosial.

Info lanjut mengenai persidangan LP4Q boleh dilayari di saluran-saluran berikut:

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Jom I perkenal dakwah IKRAM

Bengkel Anda Bijak Jauhi Zina (ABJZ), Forum Keluarga Cemerlang, Pameran Produk IKRAM, Gerai Jualan serta Pertandingan Melukis dan Mewarna Kanak-kanak menjadi pengisian utama bagi karnival ini.

Jom I ini akan diadakan pada hari Sabtu, 26 Mac 2011 mulai 8.00 pagi hingga 5.00 petang dan berlangsung di Dewan Besar, Kompleks Rakan Muda, Pejabat Belia dan Sukan, Kuala Pilah, Negeri Sembilan.

Orang ramai dijemput menghadiri karnival ini dan maklumat lanjut boleh diperoleh dengan menghubungi setiausaha program di talian 019-382 1114.


Amin Idris, Dr Zaharuddin, Yasin bakal serikan iftar perdana

Bertemakan “Jouney to Jannah”, MIPHC yang akan diadakan di Dewan Tun Abdul Razak, Bank Rakyat Convention Centre bermula jam 5.00 petang hingga 10.00 malam ini turut disertai Nur Warjeet dan Nurul Lim yang merupakan saudara baru sebagai panelis forum berkenaan.

Oleh itu, pihak penganjur iaitu Hidayah Centre Foundation (HCF) telah membuka peluang kepada orang ramai untuk menyumbang tajaan berbuka puasa bagi meraikan saudara baru di seluruh Malaysia pada bulan Ramadan akan datang dalam MIPHC yang mensasarkan penyertaan seramai 1,500 orang termasuk para menyumbang.

Antara objektifnya adalah untuk meraikan saudara baru dari pelbagai latar belakang, memperkenalkan keindahan ibadah berpuasa dalam bulan Ramadan, membuka peluang kepada masyarakat untuk meraih pahala dalam bulan Ramadan dan mengumpulkan dana bagi membiayai kos pengurusan saudara baru, kos operasi serta program dakwah HCF.

“Seperti tahun-tahun lepas, kami tidak meletakkan tarikh akhir untuk menyumbang kerana ada penyumbang yang masih ingin menyumbang walau selepas bulan Ramadan”, jelas Pengarah Unit Program HCF, Zun Arif Hakim Abdul Rahman dalam sidang media MIPHC pada Rabu lalu.

“Program ini juga akan berlangsung di beberapa negeri lain seperti Melaka, Johor, Terengganu, Johor, Pulau Pinang, Sabah dan Sarawak antara 10 hingga 17 Jun,”tambahnya.

HCF turut menjemput komuniti korporat dan individu untuk bersama-sama dalam menjayakan penganjuran majlis ini.

Turut hadir  dalam sidang media Bendahari HCF, Ir Hj Wan Ahmad Nizar Zakaria dan Pengarah Urusan HCF, Hj Abdul Rahman Kassim serta para pegawai HCF dan mualaf termasuk saudari Nurul Lim.

Untuk sumbangan, orang ramai boleh membeli atau menaja meja yang bernilai RM10,000, RM5,000 dan RM3000 untuk pakej Emas, Perak dan Gangsa. Setiap meja akan mempunyai 10 buah kerusi. Tajaan atau belian untuk sebuah kerusi pula berharga RM1,000, RM500 dan RM300 untuk pakej Emas, Perak dan Gangsa.

Transaksi kepada Hidayah Centre Foundation boleh dibuat ke akaun Maybank 5622 0962 4421, Bank Islam 1211 3010 0494 33 dan Bank Rakyat 1104 6100 0356.

Sebarang pertanyaan lanjut sila hubungi Facebook Hidayah Centre atau Whatsapp ke 010-3206822.

Lagi info: Web HCF | FB HCF | FB MIPHC


PPSMI: Kenyataan media JK Pendidikan IKRAM

1.    Pertubuhan Ikram Malaysia (IKRAM) adalah sebuah badan yang menaungi rangkaian 34 buah sekolah-sekolah swasta Islam SeMalaysia pada peringkat rendah dan menengah. Kini, jumlah pelajar di sekolah-sekolahnya ialah seramai 13,000 orang, lebih 1,000 orang pendidik dan 20,000 orang ibubapa. Sekolahnya yang pertama telah mula beroperasi sejak tahun 1985.

2.    IKRAM  sebagai satu institusi yang meletakkan misinya memperkasa pendidikan Islam sangat prihatin terhadap isu Pengajaran dan Pembelajaran Sains dan Matematik dalam Bahasa Inggeris (PPSMI) yang sekarang hangat diperdebatkan.

3.    IKRAM menerima kepentingan dan keperluan menguasai bahasa-bahasa lain seperti yang disebut dalam Al-Quran dan hadis Rasulullah saw dalam konteks pembangunan Ummah dan tamadun bangsa serta negara, tetapi strategi pelaksanaan untuk menguasai bahasa asing bukan sepatutnya dengan mengorbankan kedudukan dan fungsi Bahasa Melayu sebagai tonggak pembangunan agama, bangsa dan negara.

4.    IKRAM  yakin bahawa penguasaan Bahasa Inggeris perlu dipertingkatkan tetapi  cara meningkatkan penguasaan Bahasa Inggeris melalui PPSMI bukan sahaja tidak mencapai matlamat bahkan akan merencat perkembangan pendidikan murid-murid terutama di luar bandar.

5.    IKRAM yakin bahawa pihak Kementerian Pelajaran Malaysia (KPM) telah membuat keputusan yang tepat ketika membatalkan PPSMI dan melancarkankan program Memartabatkan Bahasa Malaysia, Memperkukuh Bahasa Inggeris (MBMMBI).

6.    IKRAM berpandangan cadangan untuk memberikan pilihan kepada sekolah untuk memilih sama ada menjalankan pengajaran sains dan matematik di dalam Bahasa Malaysia atau Bahasa Inggeris akan menimbulkan kecelaruan di dalam Sistem Pendidikan Negara.

7.    IKRAM juga menentang usaha-usaha untuk mengembalikan PPSMI kerana yakin keputusan KPM mengenai isu ini telah diasaskan kepada kajian dalaman kementerian, pakar-pakar tempatan dan kajian badan luar negara yang berwibawa. Semua kajian ini menunjukkan kesan negatif PPSMI melebihi manfaatnya.

8.    IKRAM menyeru agar pihak Kerajaan bertegas serta mengambil langkah berhikmah dalam menentukan pendekatan dan strategi agar kedudukan dan fungsi Bahasa Melayu sebagai Bahasa Kebangsaan, Bahasa Rasmi dan Bahasa Ilmu terpelihara dan pada masa yang sama, penguasaan bahasa-bahasa utama yang lain dalam kalangan pelajar-pelajar tercapai.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Al-Quran dibaca tapi rasuah buat juga

Jarang orang kaitkan perbuatan rasuah dengan iman. Biasanya perbuatan jijik ini akan dikaitkan dengan faktor hilangnya nilai integriti dalam diri.

Menurut Kamus Dewan Bahasa dan Pustaka, integriti bermaksud kejujuran atau keadaan sempurna dan utuh, keutuhan, dan orang berintegriti bermakna ia mempunyai kejujuran dan keutuhan diri.

Dalam Islam, terlalu banyak sumber daripada al-Quran dan hadis yang menyebut dan menitikberatkan aspek integriti dan kejujuran dalam kehidupan sebagai tanda keimanan seperti bercakap benar, menunaikan amanah yang diberi, tidak memakan harta yang haram dan lain-lain.

Pendek kata, sikap berintegriti dan jujur sangat berkait rapat dengan keimanan. Namun, sejauh manakah nilai-nilai ini dipraktikkan dalam kehidupan Muslim sehari-hari?

Jika di Malaysia, banyak kes rasuah majoritinya melibatkan mereka yang Melayu dan Muslim dalam kalangan kontraktor, ahli politik, penjawat awam, ahli perniagaan mahupun rakyat bawahan.

‘Duit kopi’, ‘duit bawah meja’, sogokan atau suapan sudah menjadi istilah yang sinonim dengan rasuah. Mengapa ini terjadi? Sudah pasti kerana mereka yang terlibat gagal memahami intipati al-Quran dan Sunnah itu sendiri yang melarang perbuatan keji ini. Mereka yang mahir membaca al-Quran belum tentu dapat memahami apatah lagi mengamalkan isi kandungannya.

Penulis tertarik dengan pandangan Pengerusi Kumpulan Media Karangkraf, Dato’ Hussamuddin Yaacub dalam Bicara Bina Negara anjuran Pertubuhan IKRAM Malaysia dengan kerjasama Sinar Harian baru-baru ini mengenai kefahaman Muslim tentang al-Quran.

“Kita boleh lihat, cara orang dulu belajar al-Quran dengan hafal saja. Dia mengaji saja, tapi dia tidak faham. Bila dia tidak faham, dia akan tengok apa yang orang buat di sekelilingnya.”

Menurutnya, cara untuk membetulkan hidup orang Islam adalah dengan menukar sistem operasi mereka dengan sistem operasi al-Quran supaya mereka dapat memahami dan mengamalkannya seterusnya menjauhi rasuah.

Begitu juga kenyataan Presiden IKRAM, Ustaz Dr Hj Mohd Parid Sheikh Ahmad yang mengkritik sikap masyarakat Muslim terhadap rasuah.

“Kita selalu kalut belajar pasal taharah, tentang fiqh ibadah, tetapi fiqh muamalat ‘ke laut’. Pergi surau, pergi masjid masya-Allah, puasa Isnin Khamis, tetapi rasuah nombor satu.”

Jelasnya, jika kita ingin membangunkan negara yang bagus, rakyat perlu dibangunkan dari aspek pembinaan akhlak yang baik terlebih dahulu.

Oleh itu, sudah sampai masanya perbuatan rasuah yang haram dan keji ini dicantas hingga ke akar umbi daripada terus menjadi barah sosial yang normal dalam masyarakat kita.

Selain usaha membanteras rasuah oleh Suruhanjaya Pencegahan Rasuah Malaysia (SPRM), kempen besar-besaran seperti #RasuahBusters yang digerakkan Sinar Harian dan disokong sepenuhnya oleh IKRAM dengan tanda pagar #KitaTolakRasuah wajar diberi sokongan padu sebagai tanda kita semua membenci rasuah dalam apa-apa bentuk sekalipun.

Islam melarang keras perbuatan rasuah kerana ia satu perbuatan haram dan berdosa besar kerana ia akan merampas hak dan harta orang lain dengan jalan yang salah.

“Dan janganlah kamu makan (atau mengambil) harta (orang-orang lain) di antara kamu dengan jalan yang salah, dan jangan pula kamu menghulurkan harta kamu (memberi rasuah) kepada hakim-hakim kerana hendak memakan (atau mengambil) sebahagian daripada harta manusia dengan (berbuat) dosa, padahal kamu mengetahui (salahnya).” (Al-Baqarah: 188)

Daripada Thauban RA, beliau berkata: “Rasulullah SAW melaknat pemberi rasuah, penerima rasuah dan perantara yang bersifat penghubung antara kedua-duanya.” (Hadis Riwayat Ahmad dan Thabrani)

Sehubungan itu, sebagai pertubuhan yang prihatin dengan gejala ini dan berusaha membanteras rasuah serta memupuk masyarakat yang berintegriti, IKRAM menjadikan bulan Mac 2021 sebagai Bulan Kempen Anti Rasuah.

Selain menganjurkan webinar, wacana, pertandingan filem pendek dan pertandingan menulis, IKRAM juga turut melancarkan kempen memasukkan ‘frame’ #KitaTolakRasuah dalam gambar profil di akaun Facebook masing-masing sebagai tanda sokongan atas usaha dan inisiatif memerangi rasuah. Untuk info lanjut kempen ‘frame’ ini, sila layari http://bit.ly/frame-tolak-rasuah.

Marilah bersama-sama kita memutuskan rantaian rasuah bermula daripada diri kita.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Syamsul Yusof Kahwin Ira Kazar: Poligami Menzalimi?

Tular di media sosial isu pengarah filem terkenal Syamsul Yusof yang telah bernikah dengan pelakon Ira Kazar sebagai isteri kedua.

Berita ini hangat diperkatakan oleh warga maya yang melibatkan mereka yang menyokong tindakan pelakon tersebut terutamanya di kalangan kaum lelaki.

Manakala reaksi kekesalan ibu bapa Syamsul Yusof yang jelas kecewa dengan tindakan anaknya itu dalam menyelesaikan isu kemelut rumah tangganya bersama pelakon Puteri Sarah Liyana telah membangkitkan lagi kekecewaan dan kemarahan mereka yang menentang isu ini.

Apabila isu ini serta-merta menimbulkan kontroversi dalam masyarakat Muslim Malaysia amnya, jelas sekali ia bagaikan mencurahkan minyak ke atas api yang telah lama membara. Ada luka yang meninggalkan parut.

Mengapa situasi ini berlaku sedangkan ia amalan berpoligami adalah sesuatu yang dibolehkan dalam agama Islam? Sudah tentu apa yang datang daripada Ilahi harus memberikan manfaat buat manusia demi menyelesaikan isu kemaslahatan yang ada.

Maka di sini, dapat dilihat bahawa keindahan dan hikmah yang terkandung dalam ajaran Islam melalui wahyu Ilahi dan tauladan para Nabi seringkali dicemari dengan perangai buruk sebahagian penganutnya.

Kegagalan masyarakat untuk menghayati falsafah di sebalik hukum ini menyebabkan amalan poligami sering disalah erti dan disalah guna sehingga amalan poligami tidak lagi bersifat melindungi tetapi sebaliknya menzalimi pihak-pihak yang terlibat.

Isunya bukan hukum syarak poligami itu yang ditentang, tetapi penyelewengan dan kezaliman yang berlaku akibat daripada amalan poligami yang salah telah membangkitkan penentangan terhadap poligami.

“Dan jika kamu takut tidak berlaku adil terhadap perempuan-perempuan yatim (apabila kamu berkahwin dengan mereka), maka berkahwinlah dengan sesiapa yang kamu berkenan daripada perempuan-perempuan (lain): dua, tiga atau empat. Kemudian jika kamu bimbang tidak akan berlaku adil (di antara isteri-isteri kamu) maka (berkahwinlah dengan) seorang sahaja, atau (pakailah) hamba-hamba perempuan yang kamu miliki. Yang demikian itu adalah lebih dekat (untuk mencegah) supaya kamu tidak melakukan kezaliman.” (An-Nisaa’: 3)

Ketika ayat ini diturunkan, ia telah membawa mesej untuk membolehkan poligami. Namun pemahaman masyarakat sering terhenti terhadap hukum poligami yang disangkakan jatuh hukum sunat untuk semua orang sedangkan terdapat segelintir orang berada dalam golongan makruh atau haram untuk mengamalkannya.

Ayat tersebut turut membawa makna bahawa hukum poligami ini harus jika tidak mendatangkan kemudaratan dan penganiayaan ke atas isteri.

Sekiranya suami tidak dapat berlaku adil dan akan memudaratkan isteri termasuk dari segi kesihatan mental, mereka diarahkan untuk beristeri hanya seorang sahaja.

Oleh itu, jelas di sini bahawa poligami diperbolehkan dalam keadaan tertentu sahaja dan berkait rapat dengan peranan suami untuk berlaku adil dalam melaksanakan tanggungjawabnya sebagai ketua keluarga dalam segala aspek rumah tangga.

Realitinya tidak sedikit perkahwinan pertama runtuh setelah perkahwinan dengan isteri seterusnya terlaksana. Perkahwinan yang didasari atas nilai kepercayaan dan kejujuran antara suami isteri boleh mengalami ketegangan apabila pihak suami tidak telus dan jujur dalam tujuannya untuk beristeri lebih.

Adanya peruntukan-peruntukan berkaitan poligami dalam Enakmen Undang-undang Keluarga Islam adalah bagi memastikan konsep poligami yang disyariatkan tidak bertentangan dengan prinsip keadilan yang sepatutnya dilaksanakan.

Namun sedihnya, peruntukan ini dipandang remeh dan mudah oleh sesetengah pihak sehingga ada yang menganggap ia menyalahi hukum Islam dengan alasan menyekat hak kaum lelaki untuk berpoligami.

Disebabkan ini, berlaku lambakan kes poligami yang dilakukan di luar negara melalui sindiket perkahwinan seperti di Selatan Thailand atau Indonesia. Pernikahan ini tidak diiktiraf oleh kerajaan Malaysia sehingga pasangan ini mendaftar perkahwinan mereka di negara ini.

Kajian kes keputusan kes permohonan poligami di Selangor dari tahun 2009 ke 2013 menunjukkan sebanyak 56 peratus kes diluluskan, manakala selebihnya dibuang kes, ditarik balik atau ditolak.

Mahkamah tidak sewenang-wenangnya meluluskan atau menolak permohonan poligami. Sebaliknya ia melalui pertimbangan yang wajar dan teliti sekalipun permohonan plaintif iaitu pihak suami untuk berpoligami disokong oleh isterinya dan mempunyai kedudukan kewangan yang kukuh.

Polemik poligami di Malaysia adalah berpunca daripada salah faham masyarakat tentang konsep dan falsafah poligami sebagaimana yang dianjurkan oleh Islam.

Adanya hukum poligami adalah untuk membawa kesejahteraan, namun amalan poligami yang tidak betul telah menyempitkan tafsiran amalan poligami dalam masyarakat sebagai sesuatu yang lebih membawa kemudaratan.

Kini, poligami telah disensasikan sebagai jalan untuk menikmati kelazatan dalam perhubungan tanpa menitikberatkan tentang tanggungjawab berat yang dipikul bersama pernikahan yang baharu.

Naratif poligami yang dibawa tidak sepatutnya mendayuskan peranan lelaki yang perlu bertindak sebagai pelindung dalam rumah tangga dan bukan sebaliknya memperkasakan fungsi wanita dalam memperjuangkan hak isteri dan anak-anak akibat pengabaian tanggungjawab lelaki.

Hakikatnya, tujuan pernikahan adalah untuk mencapai sakinah, mawaddah dan rahmah dalam rumah tangga.

Namun sekiranya ia dilakukan dengan keutamaan untuk mencapai kepentingan diri dahulu, kehidupan boleh menjadi berantakan sekali gus matlamat perkahwinan tidak akan tercapai.

Basmin Maarof
Pegawai Jabatan Komunikasi dan Multimedia
Pertubuhan IKRAM Malaysia

Penafian: Tulisan ini adalah pandangan peribadi penulis dan tidak semestinya mencerminkan pendirian IKRAM.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Pentaksiran IQRA dapat sokongan padu

Dalam pembentangan IQRA semasa persidangan International Association for Educational Assessment Conference pada 6 Oktober lalu di Batumi, Georgia, delegasi Lembaga Peperiksaan Malaysia terdiri daripada Hjh. Mona, Hjh. Alawiyah dan Dr. Rahimah sementara Majlis Peperiksaan Malaysia diwakili Hj. Zakaria dan Hj. Zaini.

Hadir menyaksikan pembentangan tersebut dua penyelidik pentaksiran antarabangsa, Dr Changhua Rich, Principal Research Scientist, American College Test (ACT), USA dan Dr Rebecca Hamer, Manager R&D Assessment, International Baccalauriate.

Dalam pada itu, Dr. Rebecca dan Dr. Changhua telah memberikan respons yang sangat menggalakkan mengenai IQRA dan berminat untuk menyimpan salinan maklumat mengenainya.

Dalam sesi pembentangan ini, para audiens bertanyakan mengenai bagaimana reaksi pelajar dan ibubapa terhadap IQRA antaranya, adakah akan diadakan program intervensi, adakah soalan pilihan jawapan dalam IQRA terbaik, adakah diadakan ujian lain selain IQRA ke atas para pelajar.

Turut hadir mendengar pembentangan ini adalah Presiden International Association for Educational Assessment (IAEA) dan beberapa penyampai persidangan yang lain.

Peluang ini turut diambil oleh Pengarah Eksekutif IKRAM Musleh, Ustaz Megat Mohamed Amin Megat Mohamed Nor untuk memperkenalkan IKRAM MUSLEH dan IKRAM.

“Ini dakwah kita melalui pendidikan Islam,” katanya.

Tambahnya, IQRA adalah satu projek pentaksiran pelajar peringkat antarabangsa bagi pelajar-pelajar berumur 15 tahun yang digubal bagi melihat kemenjadian pelajar dari sudut 10 muwasofat tarbiah yang sedang dilaksanakan di rangkaian sekolah-sekolah IKRAM MUSLEH.

Projek IQRA dijangka akan menjadi alternatif kepada PISA (https://www.oecd.org/pisa/aboutpisa/) dan TIMMS (http://timssandpirls.bc.edu).

Bagi mendapatkan maklum balas antarabangsa mengenai projek IQRA, sesi perbincangan Focus Group Discussion (FGD) telah diadakan pada Februari lalu yang dihadiri beberapa orang pakar akademik dan pendidikan serta wakil-wakil NGO pendidikan dari Indonesia, Thailand, Pakistan dan Sri Lanka.

Menerima respons positif terhadap projek ini, NGO-NGO pendidikan dari negara-negara tersebut akan melaksanakannya di tempat masing-masing apabila ia siap sepenuhnya nanti pada tahun 2018.


Rasuah Busters Kemuka 6 Nota Kepada PM10

SERI KEMBANGAN – Pasukan Rasuah Busters mengemukakan enam nota kepada kerajaan melalui Perdana Menteri, Dato’ Seri Anwar Ibrahim (PM10) mendesak reformasi perundangan, institusi dan moral dilakukan dengan segera.

“Ia melibatkan tuntutan pelaksanaan pengasingan kuasa peguam negara dan pendakwa raya, segerakan pindaan Akta Perlindungan Pemberi Maklumat 2010 dan keperluan akta pendanaan politik,” kata Ketua Pasukan Rasuah Busters, Datuk Hussamuddin Yaacub.

Beliau berkata, ia turut menuntut transformasi menyeluruh Suruhanjaya Pencegahan Rasuah Malaysia (SPRM), kebebasan badan kehakiman melalui pindaan Akta Suruhanjaya Kehakiman 2009 dan pelaksanaan penuh Pelan AntiRasuah Nasional (NACP) dan reformasi nilai sebagai teras pembangunan negara.

“Nota ini dikemukakan agar fokus kerajaan terhadap transformasi berkaitan dapat diangkat dan dibincangkan ahli-ahli Parlimen sepanjang tempoh sidang Parlimen yang sedang berlangsung.”

Menurutnya, aspirasi PMX untuk menjadikan Malaysia bersih daripada rasuah akan terlaksana bukan saja daripada kesedaran rakyat untuk mengubah budaya sistemik rasuah melalui perubahan budaya integriti yang sihat, tetapi juga memerlukan tindakan segera.

“Tindakan itu perlu disertakan dengan iltizam politik yang tinggi daripada Dato’ Seri Anwar, menteri-menteri kabinet dan ahli-ahli Parlimen selaku penentu dasar dan penggubal undang-undang demi kepentingan rakyat Malaysia,” ujarnya.

Hussamuddin berkata demikian selaku panelis program Nota Rasuah Busters kepada PMX yang disiarkan secara langsung di Facebook Sinar Harian dan Astro Awani pada Rabu.

Menerusi program itu, lima lagi ahli panel terdiri daripada rakan gabungan Rasuah Busters dan pakar berkaitan turut berhujah dan meminta nota yang dikemukakan diberi perhatian oleh kerajaan.

Mereka antaranya Ketua Pegawai Eksekutif Rasuah Busters, Nurhayati Nordin dan bekas menteri kabinet, peguam bela dan peguam cara yang juga merupakan Pengerusi Yayasan Forum Ekonomi Islam Dunia dan Kumpulan Kajian OIC (OICSG), Tan Sri Syed Hamid Albar.

“Menerusi nota pertama, pihak kami melihat pengasingan kuasa perlu dilakukan demi mengelakkan kebarangkalian pertindihan kuasa peguam negara selaku penasihat undang-undang dan badan eksekutif dengan pendakwa raya,” jelas Hussamuddin secara terperinci.

Katanya, langkah itu bagi memastikan pendakwaan dapat dilakukan secara bebas berdasarkan siasatan tanpa tekanan daripada mana-mana pihak.

“Bagi mengelakkan konflik kepentingan, peranan kedua-duanya perlu diasingkan melalui pindaan perlembagaan.”

Menurutnya, nota kedua menuntut kerajaan menyegerakan pindaan Akta Perlindungan Pemberi Maklumat 2010 demi menjamin keselamatan dan imuniti kepada pemberi maklumat yang mendedahkan maklumat dengan bertanggungjawab demi mengawal selia risiko ketirisan.

“Pindaan tersebut bertujuan memperbaiki saluran aduan agar ia diperluas dan melahirkan keyakinan serta mempertahankan hak pelapor yang melaporkan kes dengan bertanggungjawab,” ujarnya.

Dalam pada itu, nota ketiga adalah keperluan akta pendanaan politik bertujuan memperkukuhkan demokrasi negara serta pengagihan sumber kewangan dan pendanaan kepada parti politik secara telus dan adil.

“Pemantauan sumber kewangan dan dana politik dapat dilakukan dengan berkesan dengan wujudnya undang-undang ini.”

Menerusi akta tersebut tambahnya lagi, manipulasi sistem, prosedur, konflik kepentingan, kelemahan kawalan dan ketirisan akan dapat disekat dan mampu menangkis politik rasuah yang menggugat integriti dan akauntabiliti institusi politik.

Seterusnya, menyentuh berkaitan nota keempat yang menggariskan transformasi menyeluruh SPRM, Hussamuddin menegaskan, ia untuk mempertingkat kewibawaan agensi berkenaan dengan meletakkannya di bawah Parlimen dalam usaha mengelakkan wujudnya potensi pendakwaan terpilih melalui pengaruh eksekutif.

“Rasuah Busters berpendirian langkah-langkah reformasi dan pembaharuan struktur SPRM perlu dilaksanakan dengan segera. Kegagalan berbuat demikian akan menjejaskan kredibiliti kerajaan, agensi berkaitan dan komitmen kolektif terhadap tadbir urus dan integriti yang diharapkan,” katanya.

Hussamuddin menjelaskan menerusi nota kelima yang menuntut kebebasan badan kehakiman, pihaknya mahu proses pemilihan hakim dibuat berdasarkan kriteria tepat dan jelas melalui pelantikan yang telus dan bebas tanpa sebarang pengaruh eksekutif.

“Proses yang lebih sistematik akan memperbetulkan sebarang persepsi penyalahgunaan kuasa dalam proses pelantikan.”

Dalam perkembangan berkaitan, Rasuah Busters menegaskan bahawa pengekalan kebebasan badan kehakiman amat penting untuk mencapai objektifnya dalam mengangkat kedaulatan undang-undang dan memastikan keadilan sepenuhnya berfungsi untuk rakyat.

“Komitmen kerajaan dalam memerangi rasuah adalah bergantung kepada keberkesanan nota keenam iaitu pelaksanaan penuh NACP dan reformasi nilai dan ia harus bergerak seiringan dalam sebarang bentuk pembangunan polisi integriti, governan dan antirasuah oleh kerajaan.”

“Ia adalah sebahagian daripada struktur teras pembentukan rakyat berjiwa patriotik, negara bermaruah dengan ketrampilan kepimpinan yang berkompetensi dan berkualiti,” tegas Hussamuddin

Turut bersama dalam program Nota Rasuah Busters kepada PMX, Exco Transparency International Malaysia (TI-M), Alan Kirupakaran; Ketua Pengawai Eksekutif, Institusi Demokrasi dan Hal Ehwal Ekonomi (IDEAS), Dr Tricia Yeoh; peguam dan bekas Presiden Majlis Peguam, Christopher Leong dan peguam dan Pengasas Center to Combat Corruption and Cronyism (C4), Cynthia Gabriel.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…